tripathysagar/odia_wiki huggingface dataset:
ବାଦାମବାଡ଼ି ବସଷ୍ଟାଣ୍ଡ, କଟକର ବାଦାମବାଡ଼ି ବା ଶଙ୍କରପୁରଠାରେ ଥିବା ଏକ ସରକାରୀ ବସଷ୍ଟାଣ୍ଡ । ଏହା ୧୯୭୨ ମସିହାରେ ସ୍ଥାପନା କରାଯାଇଥିଲା ଓ ୨୦୨୩ ମସିହା ସେପ୍ଟେମ୍ବର ୧୬ତାରିଖ ଦିନ ଖାନନଗରଠାରେ ନୂତନ ନେତାଜୀ ବସ ଟର୍ମିନାଲ  (ସିଏନବିଟି) ଉଦଘାଟିତ ହେବା ପରେ, ଏଠାରେ ବସ ରହଣୀ ବନ୍ଦ ହୋଇଥିଲା  । ଇତିହାସ ୧୯୭୨ ମସିହାରେ ତତକାଳୀନ ମୁଖ୍ୟମନ୍ତ୍ରୀ ନନ୍ଦିନୀ ଶତପଥୀଙ୍କ ସମୟରେ ଏହି ବାଦାମବାଡ଼ି ବସଷ୍ଟାଣ୍ଡର ସ୍ଥାପନା କରାଯାଇଥିଲା । ଏହି ବସଷ୍ଟାଣ୍ଡ ନିର୍ମାଣ ପୂର୍ବରୁ ଚାନ୍ଦିନଚୌକଠାରେ କଟକର ବସଷ୍ଟାଣ୍ଡ ଥିଲା । ପ୍ରଥମେ ବାଦାମବାଡ଼ି ବସଷ୍ଟାଣ୍ଡରେ କେବଳ ସରକାରୀ ବସ ରହୁଥିଲା । ୧୯୮୩ ମସିହାରୁ ବେସରକାରୀ ବସକୁ ମଧ୍ୟ ଏଠାରେ ରହିବାକୁ ଅନୁମତି ମିଳିଥିଲା । ୧୯୯୨ ମସିହାରେ ଏହି ବସଷ୍ଟାଣ୍ଡର ବିପରୀତ ଦିଗରେ ରାସ୍ତା ଆରପଟେ ପାରାଦୀପ ଓ ଅନୁଗୁଳ ବସଷ୍ଟାଣ୍ଡ ନିର୍ମାଣ କରାଯାଇଥିଲା । ୧୯୯୫ ମସିହାରେ ଭୁବନେଶ୍ବର ପାଇଁ ମାଷ୍ଟର କ୍ୟାଣ୍ଟିନ ବସଷ୍ଟାଣ୍ଡ୍‌ ଓ ୧୯୯୮ରେ ପୁରୀ ବସଷ୍ଟାଣ୍ଡ ଆରମ୍ଭ କରାଯାଇଥିଲା । ସୁବିଧା ସୁଯୋଗ ବାଦାମବାଡ଼ି ବସଷ୍ଟାଣ୍ଡ୍‌ରୁ ରାଜ୍ୟ ତଥା ରାଜ୍ୟ ବାହାରକୁ ପ୍ରତିଦିନ ୧୧ଶହରୁ ଅଧିକ ଘରୋଇ ଓ ସରକାରୀ ବସ ଚଳପ୍ରଚଳ କରିଥାଏ । ଏଠାରୁ ୭ଶହରୁ ଅଧିକ ଘରୋଇ ଓ ସରକାରୀ ବସ ଯିବା ଆସିବା କରେ । ପାରଦୀପ-ଅନୁଗୁଳ ଷ୍ଟାଣ୍ଡରୁ ୧୭୦ରୁ ଅଧିକ, ପୁରୀ ଷ୍ଟାଣ୍ଡରୁ ୬୦ରୁ ଅଧିକ ବସ ଓ ମାଷ୍ଟରକ୍ୟାଣ୍ଟିନ୍‌ ଷ୍ଟାଣ୍ଡରୁ ୯୦ରୁ ଅଧିକ ବସ୍‌ ପ୍ରତିଦିନ ଯିବା ଆସିବା କରିଥାଏ । ବାଦାମବାଡ଼ିର ଏହି ୪ଟି ବସଷ୍ଟାଣ୍ଡକୁ ପ୍ରତିଦିନ ୨ ଲକ୍ଷରୁ ଅଧିକ ଯାତ୍ରୀ ଆସିଥାନ୍ତି । ୪ଟି ଷ୍ଟାଣ୍ଡ ମଧ୍ୟରେ ୨ ଶହରୁ ଅଧିକ ବ୍ୟବସାୟୀ ବେପାର କରୁଥିବା ବେଳେ ଷ୍ଟାଣ୍ଡ ବାହାରେ ୫ ଶହରୁ ଅଧିକ ଦୋକାନୀ ସେମାନଙ୍କ ବ୍ୟବସାୟ କରିଥାନ୍ତି ।
ଭାରତୀୟ ପ୍ରତ୍ନତତ୍ତ୍ୱ ସର୍ଭେ ବିଭାଗ   ଏକ ଭାରତୀୟ ସରକାରୀ ଅନୁଷ୍ଠାନ , ଯାହା ଭାରତର ପ୍ରତ୍ନତତ୍ତ୍ୱିକ ବାସ୍ତବିକ ଓ ଗବେଷଣାତ୍ମକ ଅନୁଧ୍ୟାନ କରିଥାଏ । ଏହା ମୂଳା ଅଧିବାସୀଙ୍କ ସଂସୃତି ପରେ ନିରୀକ୍ଷୟନ କରିବା ସହ ପଦର୍ଥିକ ଓ ସଂସ୍କୃତିକ ପୁରାତତ୍ତ୍ୱ ବିଷୟରେ ଗବେଷଣା ଓ ପ୍ରାଚୀନ ସ୍ଥାନ ଓ ବସ୍ରୁର ରକ୍ଷୟନ , ପୁନଃ ରୁଦ୍ଧହର କାର୍ଯ୍ୟ କରିଥାଏ । ଇତିହାସ ଭାରତୀୟ ପ୍ରତ୍ନତତ୍ତ୍ୱ ବିଭାଗ 1945 ମସିହାରେ ବରାଣଶୀଠାରେ ଆରମ୍ଭ ହେଇ ପରେ କଲିକତାଠାରେ ଥିବା ଭାରତୀୟ ମିଉଜିଆମକୁ ସ୍ଥାନାନ୍ତରିତ ହେଇଥିଲା । 1916 ମସିହାରେ ମିଉଜିଆମରେ ଥିବା ଜୈବିକ ଓ ପ୍ରତ୍ନ ତାତ୍ୱିକ ବିଭାଗ ସମ୍ମିଳିତ ହେଇ ନୂତନ ଭାରତୀୟ ଜୈବିକ ସର୍ଭେ ବିଭାଗ ହେଇଥିଲା । ପରେ 1945 ମସିହାରେ ଏହାର ପ୍ରତ୍ନତତ୍ତ୍ୱିକ ବିଭାଗ ଭିନ୍ନ ହେଇ ପ୍ରତ୍ନତାତ୍ୱିକ ସର୍ଭେ ଓଫ ଇଣ୍ଡିଆ   ଗଠିତ ହେଇଥିଲା ଓ ବିରଜା ଶଙ୍କର ଗୂହା ଏହାର ଆଭ୍ଯନ୍ତରୀଣ ନିର୍ଦ୍ଦେଶକ ତଥା ଭେରୀଆର ଏଲୱିନ ଉପ- ନିର୍ଦ୍ଦେଶକ ରହିଥିଲେ । ବିଶେଷ ଦ୍ରଷ୍ଟବ୍ୟ ଏହା ଭାରତ ସରକାରଙ୍କ ସଂସ୍କୃତି ମନ୍ତ୍ରାଳୟଦ୍ୱାରା ପରିଚାଳିତ ହେବା ସହ ଏହାର ମୁଖ୍ୟ କାର୍ଜ୍ୟାଳୟ କଲିକତାଠାରେ ରହିବା ସହ ଏହାର ଶାଖା ପୋର୍ଟ ବ୍ଲେୟର , ଶିଲଂ , ଦେହେରା ଦୂନ , ଉଦୟଔର , ନାଗପୁର ଓ ମହିଶୂରଠାରେ ରହିଛି । ଏହାର 2ଟି ଫୀଲ୍ଡ ଷ୍ଟେସନ ଜଗଦାଲପୁର ଓ ରାଁଚୀଠାରେ ରହିଛି । ର କେନ୍ଦ୍ରୀୟ ମିଉଜିଆମ କଲିକତାଠାରେ ଅବସ୍ଥିତ । 6ଟି ଜୋନ ସ୍ତରୀୟ ପ୍ରତ୍ନତାତ୍ୱିକ ମିଉଜିଆମ 6ଟି ଆଞ୍ଚଳିକ ଭିତ୍ତିରେ ଏବଂ ଏକ ଉପ-ଆଞ୍ଚଳିକ ଭିତ୍ତିରେ ରହିଛି ।
ମୁଡ଼ି ନାଏକୋ  (ମୃତ୍ୟୁ: ୬ ଜାନୁଆରୀ ୨୦୦୩) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୫୨ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ନବରଙ୍ଗପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୧ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ମୁଡ଼ି ନାଏକୋ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ମୁଡ଼ି ନାଏକୋ ୨୦୦୩ ମସିହାର ଜାନୁଆରୀ ୬ ତାରିଖରେ ମୃତ୍ୟୁବରଣ କରିଥିଲେ ।
ହେନେରି କ୍ୟାଭେଣ୍ଡିସ୍  ( : ) ଜଣେ ବ୍ରିଟିଶ୍ ବୈଜ୍ଞାନିକ  । ସେ ଉଭୟ ଭୌତିକ ବିଜ୍ଞାନ ଓ ରସାୟନ ବିଜ୍ଞାନରେ ଦକ୍ଷତା ହାସଲ କରିଥିଲେ । ସେ ଫ୍ରାନ୍ସର ନାଇସ ନାମକ ସ୍ଥାନରେ ଜନ୍ମ ଗ୍ରହଣ କରିଥିଲେ । ତାଙ୍କ ପିତାଙ୍କର ନାମ ଥିଲା ଲର୍ଡ ଚାର୍ଲସ୍‌ କ୍ୟାଭେଣ୍ଡିସ୍‌ । ଅନେକ ସମୟରେ ସେ ନିସଙ୍ଗରେ ସମୟ ବିତାଇବାକୁ ପସନ୍ଦ କରୁଥିଲେ । ତାଙ୍କର ଅଧିକାଶଂ ତଥ୍ୟ ମୃତ୍ୟୁର ବହୁବର୍ଷପରେ ପ୍ରକାଶିତ ହୋଇଥିଲା । ଅନେକ ବିଷୟରେ ସେ ଗବେଷଣା କରିଥିଲେ ମଧ୍ୟ ତାପ ସମ୍ପର୍କୀୟ ଗବେଷଣା ପାଇଁ ସେ ବିଖ୍ୟାତ । ଏହି ସମୟରେ ସେ ଅନେକ ବସ୍ତୁର ସ୍ପେସିଫିକ ହିଟ ସମ୍ପର୍କରେ ସେ ସୂଚନା ଦେଇଥିଲେ । ବାୟୁର ବିଭିନ୍ନ ଉପାଦାନ, ଓ ସେହି ଉପାଦାନଗୁଡ଼ିକ ମଧ୍ୟରୁ ସେ ଉଦ୍‌ଜାନ ସଂପର୍କରେ ସୂଚନା ଦେଇଥିଲେ । ଉଦ୍‌ଜାନକୁ ସେ  " ନାମରେ ନାମକରଣ କରିଥିଲେ । ଜଳ ଅଣୁର ଗଠନ ବିଷୟରେ ମଧ୍ୟ ସେ ତଥ୍ୟ ପ୍ରଦାନ କରିଥିଲେ । କୁଲମ୍ବ ଓ ଫାରାଡେ ବିଦ୍ୟୁତ ବିଷୟରେ ଊଦ୍ଭାବନ କରିଥିବା ଅନେକ ତଥ୍ୟ ସମ୍ବନ୍ଧରେ ସେ ପୂର୍ବରୁ ସୁଚନା ଦେଇସାରିଥିଲେ । ସେ ପୃଥିବୀର ସାନ୍ଦ୍ରତା ଜଳର ସାନ୍ଦ୍ରତାର ୫.୪୮ଗୁଣ ବୋଲି ଦର୍ଶାଇଥିଲେ । ତାଙ୍କଦ୍ୱାରା ଲିଖିତ ତଥ୍ୟଗୁଡିକୁ ନେଇ ୧୯୨୧ ମସିହାରେ ୨ଟି ବହି   ପ୍ରକାଶିତ ହୋଇଥିଲା । ସେ ମଧ୍ୟ ପୃଥିବୀର ବସ୍ତୁତ୍ୱ ୫.୯୭୨୫ ବିଲିଅନ ଟ୍ରିଲିଅନ ଟନ୍ ବୋଲି ଦର୍ଶାଇଥିଲେ ।
ପୂର୍ବେ ଜଗନ୍ନାଥ ମନ୍ଦିର ଏବଂ ଗୁଣ୍ଡିଚା ମନ୍ଦିର ମଧ୍ୟରେ ମାଳିନୀ ନଦୀ ପ୍ରବାହିତ ହେଉଥିଲା । ଏହି ନଦୀ ଶଙ୍ଖୁଆ ନଦୀର ଏକ ଶାଖା ନଦୀ ଥିଲା । ଏହି ନଦୀ ବଡ଼ଶଙ୍ଖ ପଥରେ ଯାଇ ଚକ୍ରତୀର୍ଥଠାରେ ସାଗର ଗର୍ଭରେ ମିଶିଥିଲା ବର୍ତ୍ତମାନ ଉକ୍ତ ସ୍ଥାନକୁ ବାଙ୍କି ମୁହାଣ କୁହାଯାଉଛି । ଏହି ବାଙ୍କୀ ମୁହାଣ ବର୍ତ୍ତମାନ ଚକ୍ରନାରାୟଣ ମନ୍ଦିର ପାଖରେ ସମୁଦ୍ରରେ ମିଶୁଛି । ଇତିହାସ ଇନ୍ଦ୍ରଦ୍ୟୁମ୍ନଙ୍କୁ ସ୍ୱପ୍ନାଦେଶ କ୍ରମେ ଏହି ସ୍ଥାନରୁ ଜଗନ୍ନାଥଙ୍କ ବିଗ୍ରହ ନିର୍ମାଣ ପାଇଁ ପ୍ରଥମ ଦାରୁ ମିଳିଥିଲା ।
ସାରଙ୍ଗଧର ପ୍ରଧାନ  (୧ ଜୁଲାଇ ୧୯୨୨ - ୬ ନଭେମ୍ବର ୨୦୧୨) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନିଥର କାର୍ଯ୍ୟ କରିଥିଲେ । ୧୯୫୫ ମସିହାରରେ ହୋଇଥିବା ଉପ-ନିର୍ବାଚନରେ ସେ ଫୁଲବାଣୀ - ଉଦୟଗିରି ବିଧାନ ସଭା ନିର୍ବାଚନ ମଣ୍ଡଳୀରୁ ୧ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ଏବଂ ପରେ ୧୯୫୭ ଓ ୧୯୬୧ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଘୁ. ଉଦୟଗିରିରୁ ଯଥାକ୍ରମେ ୨ୟ ଓ ୩ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ସାରଙ୍ଗଧର ପ୍ରଧାନ ୧୯୨୨ ମସିହାର ଜୁଲାଇ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଶୁଆ ପ୍ରଧାନ ଓ ପତ୍ନୀଙ୍କ ନାମ ତରଙ୍ଗିନୀ ପାଢ଼ୀ । ରାଜନୈତିକ ଜୀବନ ସାରଙ୍ଗଧର ଓଡ଼ିଶା ରାଜନୀତିରେ ପ୍ରଥମେ ଅଖିଳ ଭାରତୀୟ ଗଣତନ୍ତ୍ର ପରିଷଦରେ ଏବଂ ପରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରିଥିଲେ । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ତିନିଥର କାର୍ଯ୍ୟ କରିଥିଲେ । ବିଧାନ ସଭା ସଭ୍ୟ ବିବରଣୀ ମୃତ୍ୟୁ ସାରଙ୍ଗଧର ୨୦୧୨ ମସିହାର ନଭେମ୍ବର ୬ ତାରିଖରେ ୯୦ ବର୍ଷ ବୟସରେ ମୃତ୍ୟୁବରଣ କରିଥିଲେ ।
ଥାଇରଏଡ କର୍କଟ  ଇଂରାଜୀ ଭାଷାରେ ଏକ ପ୍ରକାର କର୍କଟ ରୋଗ ଯାହା ଥାଇରଏଡ ଗ୍ରନ୍ଥିର   ତନ୍ତୁରୁ   ଉତ୍ଥାନ ହୁଏ । ଏହି ରୋଗରେ ଜୀବକୋଷ ଅସାଧାରଣ ଭାବରେ ବୃଦ୍ଧି ଲାଭ କରେ ଓ ଦେହର ଅନ୍ୟ ସ୍ଥାନ‌କୁ ବିସ୍ତାର    ଲାଭ କରିବା କ୍ଷମତା ରଖେ । ଏହି ରୋଗ ହେଲେ ବେକର   ସାମନା ଭାଗରେ ଏକ ଗୋଲାକାର ଫୁଲା ଦେଖାଯାଏ । ଅନ୍ୟ ସ୍ଥାନର କର୍କଟ ରୋଗ ବିସ୍ତାରିତ ହୋଇ ଥାଇରଏଡରେ ହେଲେ ତାହାକୁ ଥାଇରଏଡ କର୍କଟରେ ବର୍ଗୀକରଣ କରାଯାଏ ନାହିଁ । ଅଳ୍ପ ବୟସରେ ରାଡିଏସନ   ସଂସ୍ପର୍ଶ, ଗଳାରେ ଗଏଟର ଓ ପାରିବାରିକ ଇତିହାସ ଥିଲେ ଏହି ରୋଗ ସମ୍ଭାବନା ଅଧିକ ରହେ । ଚାରି ପ୍ରକାର ଥାଇରଏଡ କର୍କଟ ଦେଖାଯାଏ ଯଥା:- ପାପିଲାରି ଥାଇରଏଡ କର୍କଟ  , ଫଲିକୁଲାର ଥାଇରଏଡ କର୍କଟ  , ମେଡୁଲାରି ଥାଇରଏଡ କର୍କଟ   ଓ ଆନାପ୍ଲାସ୍ଟିକ ଥାଇରଏଡ କର୍କଟ   । ଅଲଟ୍ରାସାଉଣ୍ଡ  , ଫାଇନ ନିଡଲ ଅସ୍ପିରେସନ   ସାହାଯ୍ୟରେ ରୋଗ ନିର୍ଣ୍ଣୟ କରାଯାଏ । ସନ ୨୦୧୭ ସୁଦ୍ଧା କୌଣସି ଲକ୍ଷଣ ନଥିଲେ ଓ ସାଧାରଣ ସଙ୍କଟ ଥିଲେ ସ୍କ୍ରିନିଙ୍ଗ କରିବାକୁ ଉପଦେଶ ଦିଆଯାଏ ନାହିଁ । ଅପରେଶନ, ରାଡିଏସନ ଥେରାପି  , କେମୋଥେରାପି ଆ , ଥାଇରଏଡ ହରମୋନ  , ଟାରଗେଟେଡ ଥେରାପି   ଓ ଅନୁଧ୍ୟାନ‌କାରୀ ଅପେକ୍ଷା   ସାହାଯ୍ୟରେ ଏହି ରୋଗର ଚିକିତ୍ସା କରାଯାଏ । ଯୁକ୍ତରାଷ୍ଟ୍ର ଆମେରିକାରେ ଏହି ରୋଗରେ ପାଞ୍ଚ ବର୍ଷିଆ ଆୟୁସ   ପ୍ରାୟ ୯୮% । ସନ ୨୦୧୫ରେ ପୃଥିବୀରେ ପ୍ରାୟ ୩.୨ ନିୟୁତ ଲୋକ ଏହି ରୋଗର ଶିକାର ହୋଇଛନ୍ତି । ସନ ୨୦୧୨ରେ ୨୯୮,୦୦୦ ନୂଆ ରୋଗୀ ଚିହ୍ନଟ ହୋଇଥିଲେ । ସାଧାରଣତଃ ୩୫ରୁ ୬୫ ବର୍ଷ ବୟସ ମଧ୍ୟରେ ଏହି ରୋଗ ଆକ୍ରମଣ କରେ । ମହିଳାମାନେ ପୁରୁଷଙ୍କ ଅପେକ୍ଷା ଅଧିକ ଶିକାର ହୁଅନ୍ତି । ଏସିଆ ମହାଦେଶର   ଲୋକଙ୍କୁ ଏ ରୋଗ ଅଧିକ ହୁଏ । ଚିହ୍ନଟ କରିବାର ଉନ୍ନତ ପଦ୍ଧତି ଯୋଗୁ ବିଗର କିଛି ଦଶନ୍ଧିରେ ଏହି ରୋଗ ହାର ବଢ଼ିଛି । ସନ ୨୦୧୫ରେ ଏହି ରୋଗରେ ୩୧,୯୦୦ ଲୋକ ମୃତ୍ୟୁ ମୁଖରେ ପତିତ ହୋଇଥିଲେ ।
ଓଡ଼ିଆ କଥାଚିତ୍ର ଜଗତରେ ୨୦୧୭ମସିହାରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର ।
ନୀଳକଣ୍ଠ ଦାସ  (୧୮୮୪-୧୯୬୭) ଓଡ଼ିଶାର ପୁରୀ ଜିଲ୍ଲାର ସାକ୍ଷୀଗୋପାଳଠାରେ ୧୮୮୪ରେ ଜନ୍ମିତ ଜଣେ ଲେଖକ, ସାମ୍ବାଦିକ ଓ ସ୍ୱାଧୀନତା ସଂଗ୍ରାମୀ  । ତାଙ୍କୁ ଶ୍ରଦ୍ଧାରେ ପଣ୍ଡିତ ନୀଳକଣ୍ଠ ଦାସ ବୋଲି ମଧ୍ୟ ଡକାଯାଇଥାଏ । ଶିକ୍ଷା ଓ ଜୀବନ ପଣ୍ଡିତ ନୀଳକଣ୍ଠ ଦାସ ଜଣେ ମେଧାବୀ ଛାତ୍ର ଥିଲେ । ଭର୍ଣ୍ଣାକୁଲାର ପରୀକ୍ଷାଠାରୁ ଆରମ୍ଭ କରି ରେଭେନ୍ସା କଲେଜର ବି.ଏ. ପରୀକ୍ଷା ପର୍ଯ୍ୟନ୍ତ ସେ ଓଡ଼ିଶାରେ ପ୍ରଥମ ହୋଇଆସିଥିଲେ । ଦର୍ଶନ ଶାସ୍ତ୍ର ଓ ରସାୟନ ବିଜ୍ଞାନ ବିଷୟକୁ ନେଇ ବି.ଏ.ପରୀକ୍ଷାରେ ଉତ୍ତିର୍ଣ ହୋଇଥିଲେ । ପରେ ମାସିକ ବୃତ୍ତି ପାଇ ନୀଳକଣ୍ଠ ଦର୍ଶନ ଶାସ୍ତ୍ର କଲିକତା ବିଶ୍ୱବିଦ୍ୟାଳୟରୁ ସ୍ନାତକୋତ୍ତର ଉପାଧି ହାସଲ କରିଥିଲେ । ସେତେବେଳେ ତାହାର ମାନ ଖୁବ ଅଧିକ ଥିବାରୁ ତାଙ୍କୁ ଫିରିଙ୍ଗି ସରକାରଙ୍କ ଅଧିନରେ ଅନେକ ଉଚ୍ଚ ବେତନଯୁକ୍ତ ଚାକିରି ମିଳିଥିଲା,କିନ୍ତୁ ପଣ୍ଡିତ ଗୋପବନ୍ଧୁ ,ଆଚାର୍ଯ୍ୟ ହରିହର ଓ ପଣ୍ଡିତ ନୀଳକଣ୍ଠ ଭାର୍ଗବୀ ନଈରେ ବଢିପାଣିରେ ହଇଜାରେ ମରି ଭାସି ଯାଉଥିବା ଶବଗୁଡିକୁ ଦେଖି ଶପଥ ନେଇଥିଲେ , ' ସରକାରୀ ଚାକିରି କରିବା ନାହିଁ, ଏଇଲେ ଦେଶକୁ ଯେମିତି ଦେଖୁଛେ ମଲା ବେଳକୁ ଆହୁରି ଭଲ ଦେଖି ମରିବା ।' ଅନଗ୍ରସର , ମୂକ ଓଡ଼ିଆ ଜାତିର ପାଟିରେ ଭାଷା ଦେବା ପାଇଁ ସତ୍ୟବାଦୀ ବନବିଦ୍ୟାଳୟ ୧୯୦୯ ପ୍ରତିଷ୍ଠା ହେଲା ଓ ମାସିକ ୩୦ଟଙ୍କା ବେତନରେ ସତ୍ୟବାଦୀ ବନ ବିଦ୍ୟାଳୟର ପ୍ରଧାନ ଶିକ୍ଷକ ଭାବରେ କାମ ଆରମ୍ଭ କରିଥିଲେ । ରଚନାବଳୀ ପଣ୍ଡିତ ନୀଳକଣ୍ଠ କବିତା, ପ୍ରବନ୍ଧ ଓ ଶିଶୁ ସାହିତ୍ୟ, ସାମ୍ବାଦିକତା କ୍ଷେତ୍ରରେ ନିଜର ଅବଦାନ ଛାଡିଯାଇଛନ୍ତି । ଶିଶୁ ସାହିତ୍ୟ କ୍ଷେତ୍ରରେ ତାଙ୍କର ଅବଦାନ ଦୃଷ୍ଟିରୁ ବିଶିଷ୍ଟ ସାହିତ୍ୟିକ ସୁରେନ୍ଦ୍ର ମହାନ୍ତି ତାଙ୍କୁ ଶିଶୁ ସାହିତ୍ୟର ଆଦ୍ୟସ୍ରଷ୍ଟା ବୋଲି କହିଛନ୍ତି । ଭାଷାବିତମାନଙ୍କ ମତରେ ଦାସ ପ୍ରଥମ ଓଡ଼ିଆ ଭାଷାବିଜ୍ଞାନୀ । କାବ୍ଯ ପ୍ରଣୟିନୀ (୧୯୧୯) କୋଣାର୍କେ (୧୯୧୯) ଖାରବେଳ (୧୯୨୦) ଦାସନାୟକ (୧୯୨୩) ପ୍ରବନ୍ଧ ଆର୍ଯ୍ୟ ଜୀବନ ଓଡ଼ିଆ ସାହିତ୍ୟର କ୍ରମ ପରିଣ ।ମ ଶ୍ରୀମଦ ଭଗବତଗୀତାର ଭୂମିକା ଓଡ଼ିଆ ଭାଷା ଓ ସାହିତ୍ୟ ସଂସ୍କୃତି ଓ ସଂସ୍କୃତି ଲାବଣ୍ୟବତୀର ଟୀକା ଶିଶୁ ସାହିତ୍ୟ ପିଲାଂକ ରାମାୟଣ ପିଲାଂକ ମହାଭାରତ ପିଲାଙ୍କ ଭାଗବତ ଅନୁବାଦ  "ଲର୍ଡ଼ ଟେନିସନ" ଙ୍କ କବିତାକୁ ଓଡ଼ିଆରେ ଦାସ ନାୟକ ଓ ପ୍ରଣୟିନୀ ନାମରେ ଅନୁବାଦ କରିଛନ୍ତି । ସାମ୍ବାଦିକତା ସମାଜର ସମ୍ପାଦକ  "ନବଭାରତ" ର ସମ୍ପାଦକ ସାପ୍ତାହିକ  "ଲୋକମତ" ର ପ୍ରତିଷ୍ଠାତା ଉତ୍କଳ ସାହିତ୍ୟ ସମାଜର ଆଜୀବନ ସଭ୍ୟ ସେ ଗୀତାର ଓଡ଼ିଆରେ ଟୀକା ଲେଖିଥିଲେ । ଏହାଛଡ଼ା ଓଡ଼ିଆ ଭାଷା ଓ ଲିପିର ସୁଧାରରେ ସେ ଅନେକ ପଦକ୍ଷେପ ନେଇଥିଲେ । ବିଜ୍ଞାନ ସମ୍ମତ ବିଶୁଦ୍ଧ ଓଡ଼ିଆ ବ୍ୟାକରଣ ପୁସ୍ତକର ରଚୟିତା । ଓଡ଼ିଶା ପ୍ରଦେଶ ଓ ଭାଷା ଆନ୍ଦୋଳନ ଓଡ଼ିଆ ଭାଷାକୁ ବାକି ପଡ଼ୋଶୀ ଭାଷାଭାଷୀମାନଙ୍କ ଆକ୍ରମଣରୁ ଅଲଗା କରି ସ୍ୱତନ୍ତ୍ର ଭାଷାର ମର୍ଯ୍ୟାଦା ଦେବାରେ ସେ ମୁଖ୍ୟ ଭୂମିକା ନିଭାଇଥିଲେ । ଉତ୍କଳ ଗୌରବ ମଧୁସୂଦନ ଦାସ, ଉତ୍କଳମଣି ପଣ୍ଡିତ ଗୋପବନ୍ଧୁ ଦାସ, ବ୍ୟାସକବି ଫକିର ମୋହନ ସେନାପତି, ସ୍ୱଭାବ କବି ଗଙ୍ଗାଧର ମେହେର, କବିବର ରାଧାନାଥ ରାୟ ଓ ଏମିତି ଅନେକ କର୍ମୀମାନଙ୍କ ସହ ସେ ଓଡ଼ିଶା ପ୍ରଦେଶ ଗଠନ ପାଇଁ ଆନ୍ଦୋଳନରେ ଯୋଗ ଦେଇଥିଲେ ଯାହାର ଫଳ ସ୍ୱରୂପ ୧ ଅପ୍ରେଲ ୧୯୩୬ରେ ସ୍ୱତନ୍ତ୍ର ଉତ୍କଳ ପ୍ରଦେଶ ଗଠିତ ହେଲା । ସମାଜ ସଂସ୍କାର ଓ ଭାରତର ସ୍ୱାଧିନତାରେ ଭୂମିକା ନୀଳକଣ୍ଠ ଭାରତର ସ୍ୱାଧୀନତା ଆନ୍ଦୋଳନରେ ଜଣେ ସକ୍ରିୟ କର୍ମୀ ଭାବରେ ଅଂଶ ଗ୍ରହଣ କରି ୩ ଥର  ( ୨ ବର୍ଷ ୨ ମାସ ) ହଜାରୀ ବାଗ ଜେଲରେ କାରାବରଣ କରିଥିଲେ  ।  "କେନ୍ଦ୍ର ବିଧାନ ସଭା"  ଓ ଓଡ଼ିଶା ବିଧାନ ସଭାରେ ତାଙ୍କର ଓଜସ୍ୱିନୀ ଭାଷଣ ଅନେକଙ୍କୁ ଦେଶସେବା ଆଡ଼କୁ ମୁହାଁଇଥିଲା । ସେ ଏକାଧାରରେ ଜଣେ ଦେଶ ସେବକ, ସୁବକ୍ତା, ସୁଲେଖକ, ବାଗ୍ମୀ ଓ ଭାଷାବିତ (ଦ) ଥିଲେ  । ଜଣେ ସକ୍ରିୟ ସ୍ୱାଧୀନତା ସଂଗ୍ରାମୀ ଭାବରେ ସେ ଛୁଆଁ ଅଛୁଆଁ ଭେଦଭାବ ଓ ନାନାଦି ସାମାଜିକ କୁସଂସ୍କାର ବିରୋଧରେ ସ୍ୱର ଉଠାଇଥିଲେ । ପଣ୍ଡିତ ନୀଳକଣ୍ଠ ଜାତିଭେଦ ମାନୁନଥିଲେ ଓ ନିଜ ଛାତ୍ରମାନଙ୍କୁ ମଧ୍ୟ ସେହି ଶିକ୍ଷା ଦେଉଥିଲେ । ସେତେବେଳେ ବ୍ରାହ୍ମଣ ସମାଜରେ, ଦାଢୀ କାଟି ନିଶ ରଖିବା ମନା ଥିଲା । ଏହାର ପ୍ରତିବାଦ କରି, ସେ ଦାଢୀ କାଟି ନିଶ ରଖିଥିଲେ । ଏଥିପାଇଁ ତାଙ୍କୁ ଶାସନୀ ବ୍ରାହ୍ମଣ ସମାଜର ଘୋର ବିରୋଧର ସମ୍ମୁଖିନ ହୋଇଥିଲେ ଓ ତାଙ୍କୁ ଦାଢୀ ହେବାକୁ ପଡିଥିଲା । ଏହି ପ୍ରଥାକୁ ବିଦ୍ରୁପ କରି, ସେ ମୋ ନିଶ ନାମରେ ପ୍ରବନ୍ଧ ଲେଖିଥିଲେ ।
ଦିଲୱାରା ମନ୍ଦିର , ଭାରତୀୟ ରାଜ୍ୟ ରାଜସ୍ଥାନର ଅବୁ ପର୍ବତରୁ 2.5 କିଲୋମିଟର ଦୂରରେ ଥିବା ଏକ ଜୈନ ମନ୍ଦିର । ଏହା ବସ୍ତୁପାଳ ତେଜପଲଙ୍କଦ୍ୱାରା 11 ଶ ଓ 13 ଶ ଶତାବ୍ଦୀ ମଧ୍ୟରେ ନିର୍ମିତ ହେଇଥିବାର ଜଣାଯାଏ । ସେହି ସମୟରେ ମାର୍ବଳ କଳା ଭାରତରେ ପ୍ରସିଦ୍ଧି ଲାଭ କରିଥିଲା । ଦିଲୱାରା ମନ୍ଦିରଠାରେ ମାର୍ବଳରେ 5ଟି ଜୈନ ମନ୍ଦିର ରହିଛି ।ଏହାକୁ ଭାରତର ସବୁଠାରୁ ସୁନ୍ଦର ଜୈନ ଧର୍ମସ୍ଥଳୀ କୁହାଯାଏ । ରାଜସ୍ଥାନର ଅନନ୍ୟ ସ୍ଥାନରେ ମଧ୍ୟ ଜୈନ ମନ୍ଦିର ମାନ ଥିଲେ ମଧ୍ୟ ଏହି ମନ୍ଦିର ପରି ସୁନ୍ଦର ସ୍ଥାପତ୍ୟ କଳା ଦେଖିବାକୁ ମିଳେ ନାହିଁ । ଛତ , ସ୍ତମ୍ଭ , କବାଟ ଓ ପାନେଲରେ ଥିବା ସୂକ୍ଷ୍ମ କଳା ଏଠାରେ ଅନନ୍ୟ ।
ପୋମାଲିଡୋମାଇଡ  (ଇଂରାଜୀ ଭାଷାରେ ), ପୋମାଲିଷ୍ଟ ଏବଂ ଇମ୍ନୋଭିଡ ନାମରେ ବିକ୍ରି ହେଉଥିବା ଏକ ଔଷଧ ଯାହା ଏକାଧିକ ମାଇଲୋମା  (ଏମଏମ/ ) ଏବଂ କାପୋସି ସାର୍କୋମା  (କେଏସ/ ) ରୋଗମାନଙ୍କର ଚିକିତ୍ସା ପାଇଁ ବ୍ୟବହୃତ ହୁଏ  । ଏମଏମ ପାଇଁ ଏହା ବ୍ୟବହୃତ ହୁଏ ଯେତେବେଳେ ଅନ୍ୟ ଚିକିତ୍ସା ବିଫଳ ହୁଏ । କେଏସ ପାଇଁ ଏହା ବ୍ୟବହୃତ ହୁଏ ଯେତେବେଳେ ଏଚଏଏଆରଟି  < > </ >  (< > </ >) ପ୍ରଭାବିତ ହୁଏ ନାହିଁ କିମ୍ବା ଯେଉଁମାନେ ଏଚ୍.ଆଇ.ଭି ନକାରାତ୍ମକ ଅଟନ୍ତି  । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଥକ୍କା, ସ୍ୱଳ୍ପ ନିଉଟ୍ରୋଫିଲ୍, ସ୍ୱଳ୍ପ ଲାଲ ରକ୍ତ କଣିକା, ବାନ୍ତି, ତରଳ ଝାଡ଼ା, ଅଣନିଶ୍ୱାସ, ଜ୍ୱର ଏବଂ ଥ୍ରୋମ୍ବୋସାଇଟୋପେନିଆ ବା ଅଳ୍ପ ପ୍ଲାଲେଟ୍ ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଯକୃତ ସମସ୍ୟା, ଟ୍ୟୁମର ଲାଇସିସ ସିଣ୍ଡ୍ରୋମ, ରକ୍ତ ଜମାଟ ବାନ୍ଧିବା ଏବଂ ଆନାଫାଇଲକ୍‌ସିସ ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ଥାଲିଡୋମାଇଡ ସହିତ ସଦୃଶ ଏବଂ ପ୍ରତିରକ୍ଷା ପ୍ରଣାଳୀକୁ ପରିବର୍ତ୍ତନ କରି କାର୍ଯ୍ୟକ୍ଷମ ହୁଏ । ୨୦୧୩ ମସିହାରେ ଆମେରିକା ଏବଂ ୟୁରୋପରେ ଡାକ୍ତରୀ ବ୍ୟବହାର ପାଇଁ ପୋମାଲିଡୋମାଇଡ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ୨୦ ସପ୍ତାହର ଚିକିତ୍ସା ପାଇଁ ୨୦୨୧ ମସିହାରେ ପ୍ରାୟ ୮,୯୦୦ ପାଉଣ୍ଡ ଖର୍ଚ୍ଚ ହେଉଥିଲା । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୨୦,୦୦୦ ଡଲାର ଅଟେ ।
ଓଡ଼ିଶାର ବିଭିନ୍ନ ଜିଲ୍ଲାରେ ପାଳିତ ହେଉଥିବା ଲୋକ ମହୋତ୍ସବ: କଳାହାଣ୍ଡି ଜିଲ୍ଲା ଭତରା ମହୋତ୍ସବ ଭତରା ସମାଜଦ୍ୱାରା କଳାହାଣ୍ଡି ଜିଲ୍ଲା ଜୟପାଟଣା ବ୍ଳକ ଅନ୍ତର୍ଗତ ବଡ଼କର୍ଲା କୋଟସ୍ଥିତ ମଣ୍ଡି ପରିସରରେ ଜିଲ୍ଳାସ୍ତରୀୟ ଭତରା ମହୋତ୍ସବ ପାଳନ ହୁଏ । ଦୁଇଦିନ ଧରି ଅନୁଷ୍ଠିତ ହେଉଥିବା ଏହି ମହୋତ୍ସବ ପ୍ରଥମ ଦିବସର ପୂର୍ବାହ୍ନରେ କୂଳ ଦେବତା ଶ୍ରୀ ଭୈରବଙ୍କ ଖଣ୍ଡା ସିଉନୀଠାରୁ ଆଣିବା ପରେ ଏକ ବିପୁଳ କଳସ ଯାତ୍ରା ସହିତ ସଭା ସ୍ଥଳରେ ମନ୍ଦିର ନିର୍ମାଣ କରି ସ୍ଥାପନ କଲାପରେ ସମାଜ ପତାକା ଉତ୍ତୋଳନ ପରେ ସଭାକାର୍ଯ୍ୟ ଆରମ୍ଭ ହୋଇଥାଏ । ରାୟଗଡ଼ା ଜିଲ୍ଲା ଚଇତି ମହୋତ୍ସବ ରାୟଗଡା ମହୋତ୍ସବ ବା ଚଇତି ମହୋତ୍ସବ ହେଉଛି ରାୟଗଡ଼ା ଜିଲ୍ଲାର ସରକାରୀ ସାଂସ୍କୃତିକ ମହୋତ୍ସବ । ଜିଲ୍ଲାରେ ଆଦିବାସୀ ସଂସ୍କୃତିର ପ୍ରଚାର ଏବଂ ପ୍ରସାର ନିମନ୍ତେ ୨୦୦୫ ମସିହାରୁ ଏହି ପର୍ବ ପାଳିତ ହୋଇ ଆସୁଛି । ଜିଲ୍ଲାସ୍ତରରେ ପାଳିତ ଏହି ପର୍ବ ବାସ୍ତବରେ ବ୍ଳକ୍ ଏବଂ ସବଡିଭିଜନ ସ୍ତରରୁ ଆରମ୍ଭ ହୋଇଥାଏ । ପ୍ରଥମ ଚଇତି ବା ରାୟଗଡା ମହୋତ୍ସବ ଜିଲ୍ଲାରେ ତତ୍କାଳୀନ ଜିଲ୍ଲାପାଳ ଶ୍ରୀ ପ୍ରମୋଦ କୁମାର ମେହେର୍ଦାଙ୍କଦ୍ୱାରା ଆରମ୍ଭ କରାଯାଇଥିଲା । କୌଣସି କାରଣ ବଶତଃ ଏହି ପର୍ବ ୨୦୦୮ ମସିହାରେ ବନ୍ଦ ହେବା ପରେ ୨୦୦୯ ମସିହାରୁ ତତ୍କାଳୀନ ଜିଲ୍ଲାପାଳ ଶ୍ରୀ କୃଷ୍ଣ ଗୋପାଳ ମହାପାତ୍ର ଏହି ପରମ୍ପରାରକୁ ଉଜ୍ଜିବୀତ କରିଥିଲେ । ଦେବଗଡ଼ ଜିଲ୍ଲା ଉତ୍ସବ ପ୍ରଧାନପାଟ ଦେବଗଡ଼ଜିଲ୍ଲା ମାନ୍ୟତା ପାଇବା ପରେ ୧୯୯୪ମସିହାରେ ତତ୍କାଳୀନ ଜିଲ୍ଲାପାଳ ମନୋଜ ଆହୁଜା ପ୍ରଧାନପାଟ ପର୍ଯ୍ୟଟନ ସ୍ଥଳୀର ବିକାଶ ଏବଂ ଏହାର ପ୍ରଚାର ପ୍ରସାର ସାଙ୍ଗକୁ ସଂରକ୍ଷିତ ପ୍ରଧାନପାଟ ଜଙ୍ଗଲର ସୁରକ୍ଷା ଓ ସ୍ଥାନୀୟ କଳାକାର, ପଡ଼ୋଶୀ କଳାକାରଙ୍କ ମଧ୍ୟରେ ସମ୍ପର୍କ ପ୍ରତିଷ୍ଠା ଲକ୍ଷ୍ୟ ନେଇ ଏହି ଉତ୍ସବ ଆରମ୍ଭ କରିଥିଲେ । ଏହା ଜିଲ୍ଲା ସଂସ୍କୃତି ପରିଷଦ ଓ ଜିଲ୍ଲା ପ୍ରଶାସନ ସହଯୋଗରେ ଅନୁଷ୍ଠିତ ହେଉଛି । ଏହାର ପ୍ରଚାର ପ୍ରସାର ପାଇଁ ସଂସ୍କୃତି ବିଭାଗ ତରଫରୁ ସେଭଳି କିଛି ପଦକ୍ଷେପ ନିଆଯାଉ ନାହିଁ ବୋଲି ଅଭିଯୋଗ ହୁଏ । ପ୍ରତି ବର୍ଷ ଏକ ସ୍ମରଣିକା ପ୍ରକାଶ ପାଉଥିଲେ ହେଁ ୨୦୧୬ମସିହାରୁ ବନ୍ଦ ରହିଥିଲା । ଏହି ମହୋତ୍ସବ ସରଂକ୍ଷିତ ପ୍ରଧାନପାଟ ଜଙ୍ଗଲର ସୁରକ୍ଷା ବାର୍ତ୍ତା ଦେଉଥିବା ବେଳେ ପ୍ରଧାନପାଟ ଜଙ୍ଗଲରେ ନିଆଁ ଜଳୁଛି । ନିଆଁ ଦାଉରୁ ଜଙ୍ଗଲକୁ ରକ୍ଷା କରିବା ପାଇଁ ବନ ବିଭାଗ ଦୃଷ୍ଟି ଦେଉନଥିବା ଅଭିଯୋଗ ହୁଏ ।
ବ୍ରୋଙ୍କୋପଲମୋନାରୀ ଆସ୍ପର୍ଗିଲୋସିସ ଆଲର୍ଜି   ରୋଗରେ କବକ ଆସପରଗିଲସ ପ୍ରଶ୍ୱାସରେ ନେଲେ ଏକ ଆଲର୍ଜି ପ୍ରତିକ୍ରିୟା ହୁଏ । ଲକ୍ଷଣ ମଧ୍ୟରେ ଶ୍ୱାସକ୍ରିୟାରେ ହୁଇସିଲ ଶବ୍ଦ, କାଶ, ହେମୋପ୍ଟସିସ, ଜ୍ୱର, ଥକାପଣ ଏବଂ ଓଜନ ହ୍ରାସ ହୋଇପାରେ। ରୋଗ ଜଟିଳ ହେଲେ ବ୍ରୋଙ୍କିଏକ୍ଟାସିସ୍ ହୋଇପାରେ । ଅଧିକାଂଶ ଲୋକ ଅସୁସ୍ଥ ନ ହୋଇ ଆସପର୍ଗିଲସ୍ ସ୍ପୋରରେ ନିଶ୍ୱାସ ନେଲେ ମଧ୍ୟ ଅସୁସ୍ଥ ହୁଅନ୍ତି ନାହିଁ । ଆଜ୍‌ମା, ସିଷ୍ଟିକ୍ ଫାଇବ୍ରୋସିସ୍ ଏବଂ ଇମ୍ୟୁନୋକୋପ୍ରୋମାଇଜଡ୍ ଥିଲେ ଏହି ରୋଗ ହେବାର ଆଶଙ୍କା ଥାଏ । ଏକ ଅସ୍ୱାଭାବିକ ପ୍ରତିରକ୍ଷା ପ୍ରତିକ୍ରିୟା ହେତୁ ଅନ୍ତର୍ନିହିତ ପ୍ରଣାଳୀରେ ପ୍ରଦାହ ଜଡିତ ହୁଏ ଯାହାଦ୍ୱାରା ମ୍ୟୁକସ ଉତ୍ପାଦନ ବୃଦ୍ଧି ପାଇଥାଏ । ଛାତି ଏକ୍ସ-ରେ, ସିଟି ସ୍କାନ୍, ଅଧିକ ଇଓସିନୋଫିଲ୍, ୧୦୦୦ ଆଇୟୁ/ମିଲିରୁ ଅଧିକ ଆଇଜି   ସ୍ତର କିମ୍ବା ଏ ଫୁମିଗାଟସ୍ ପାଇଁ ଏକ ସକରାତ୍ମକ ପରୀକ୍ଷାରେ ଚର୍ମ ଥିଲେ ଏହି ରୋଗ ନିର୍ଣ୍ଣୟ କରାଯାଇପାରେ । ଏହା ଏକ ପ୍ରକାର ଆସ୍ପର୍ଗିଲୋସିସ୍ । ଚିକିତ୍ସାରେ ସାଧାରଣତଃ କବକରୋଧୀ ଔଷଧ ଇଟ୍ରାକୋନାଜୋଲ ଏବଂ ପ୍ରିଡନିସୋନ ଭଲି କର୍ଟିକୋଷ୍ଟେରଏଡ ଦିଆଯାଏ । ଆମ୍ଫୋଟେରାଇସିନ୍ ବି ଏବଂ ଓମାଲିଜୁମାବ ମଧ୍ୟ ଦିଆଯାଇପାରେ । ପ୍ରାୟ ଅର୍ଦ୍ଧେକ ଲୋକଙ୍କଠାରେ ଏହି ରୋଗ ପୁନରାବୃତ୍ତି ହୁଏ ଏବଂ ବାରମ୍ବାର ଚିକିତ୍ସା ଆବଶ୍ୟକ ହୁଏ । ଏହି ରୋଗ ପ୍ରାୟ ୧ରୁ ୪ ନିୟୁତ ଲୋକଙ୍କୁ ପ୍ରଭାବିତ କରିଥାଏ । ଆଜ୍‌ମା ରୋଗୀଙ୍କ ମଧ୍ୟରୁ ପ୍ରାୟ ୨% ଏବଂ ସିଷ୍ଟିକ୍ ଫାଇବ୍ରୋସିସ୍ ରୋଗୀଙ୍କ ମଧ୍ୟରୁ ୧୫% ଲୋକଙ୍କଠାରେ ଏହା ଦେଖାଯାଏ।
ପୁର୍ନା ଏକ ଭାରତୀୟ ପୌରପାଳିକା ଅଟେ । ଏହା ମହାରାଷ୍ଟ୍ରର ପର୍‌‌ଭନି ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ପୁର୍ନା ୧୯.୧୭୯୮ ଉତ୍ତର ଅକ୍ଷାଂଶ ଓ ୭୭.୦୨୬୦ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୨୨୩ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ପୁର୍ନା ସହରର ମୋଟ ଜନସଂଖ୍ୟା ୩୩୨୩୧ ଅଟେ । ସେଥି ମଧ୍ୟରୁ ୫୧.୩୮% ଜଣ ପରୁଷ ହୋଇଥିବା ବେଳେ ୪୮.୬୨% ଜଣ ନାରୀ ଅଟନ୍ତି । ପୁର୍ନାର ସାକ୍ଷରତା ହାର ୬୮.୪୯% ଅଟେ । ଏହା ଜାତୀୟ ହାରଠାରୁ ୩.୬୫% ପ୍ରତିଶତ କମ ଅଟେ । ସେଥିରୁ ୩୯.୮୩% ପ୍ରତିଶତ ପୁରୁଷ ଓ ୨୮.୬୬% ନାରୀ ଅଟନ୍ତି । ୧୪.୦୩% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ମରାଠୀ ପୁର୍ନାର ସରକାରୀ ଭାଷା ଅଟେ ।
ଶିବ ବା ମହାଦେବ ହିନ୍ଦୁମାନଙ୍କ ଶ୍ରେଷ୍ଠ ଦେବତାତ୍ରୟଙ୍କ ମଧ୍ୟରୁ ଅନ୍ୟତମ ଓ ପରମେଶ୍ୱରଙ୍କ ସଂହାରଶକ୍ତି । ମହାଦେବଙ୍କୁ ଶକ୍ତିନିହିତ ଲିଙ୍ଗମୂର୍ତ୍ତିରେ ପୂଜା କରାଯାଏ । ତିନି ଗୋଟି ଆଖି, ପାଞ୍ଚ ଗୋଟି ମୁଖ, ବୃଷଭ ଏହାଙ୍କର ବାହାନ। ଅତ୍ରିମୁନି ଏହାଙ୍କର ଗୁରୁ । ସବୁପ୍ରକାର ଅସ୍ତ୍ରଶସ୍ତ୍ର ଚାଳନାରେ ଏ ଦକ୍ଷ । ତ୍ରିଶୁଳ ଏହାଙ୍କର ପ୍ରଧାନ ଆୟୁଧ। ଏହାଙ୍କ ଧନୁର ନାମ ପିନାକ । ଡମରୁ ଏହାଙ୍କ ବାଦ୍ୟ ।ଏହାଙ୍କର ତାଣ୍ଡବ ନୃତ୍ୟ ଅତି ଭୟଙ୍କର । ଏହାଙ୍କ ବାସ କୈଳାଶଶିଖର । ଏହାଙ୍କ ପରିଧାନ ବ୍ୟାଘ୍ରଚର୍ମ।ସର୍ପ ଏହାଙ୍କର କଟିବନ୍ଧ ଓ ଉତ୍ତରୀୟ । ଦେହ ଭସ୍ମ ବୋଳା, ମୁଣ୍ଡରେ ଜଟା ଓ ଜଟାରେ ଗଙ୍ଗା ପ୍ରବହମାନା । ନନ୍ଦୀ ଏହାଙ୍କ ପ୍ରଧାନ ପାର୍ଶ୍ୱଚର । ପ୍ରମଥଗଣ ବା ଭୁତପ୍ରେତ ଏହାଙ୍କର ସହଚର ।ପାର୍ବତୀ ହେଉଛନ୍ତି ଶିବଙ୍କ ଶକ୍ତି଼।ଶିବ ପରାଶକ୍ତିଦ୍ୱାରା ପ୍ରକାଶିତ ହୁଅନ୍ତି । ଅର୍ଥାତ ଶିବଙ୍କ ଜ୍ୟୋତି ହେଉଛି ପରାଶକ୍ତି। ପୌରାଣିକ ବ୍ରହ୍ମା-ବିଷ୍ଣୁ-ମହେଶ୍ୱରଙ୍କୁ ହିନ୍ଦୁଧର୍ମ ବିଶ୍ୱାସରେ ସୃଷ୍ଟି, ସ୍ଥିତି ଓ ସଂହାରର ନିୟନ୍ତା ରୂପେ ବିବେଚନା କରାଯାଏ । ମହେଶ୍ୱର ଶିବ ସୃଷ୍ଟିର ସମସ୍ତ ଅନିଷ୍ଟକାରୀ, ଅପଶକ୍ତି, ଅନ୍ୟାୟ ଓ ଅନୀତିକୁ ସଂହାର କରି ସଂସାରକୁ ସୁଖଶାନ୍ତି ପ୍ରଦାନ କରନ୍ତି । ସେ ଦେବଦେବ ମହାଦେବ-ସତ୍ୟ, ଶିବ, ସୁନ୍ଦର । ସେ ଅକାଳମୃତ୍ୟୁ ହରଣର ମହାଶକ୍ତି ମୃତ୍ୟୁଞ୍ଜୟ । ସାଗର ମନ୍ଥନରୁ ଜାତ ହଳାହଳ ବିଷ ପ୍ରକୋପରୁ ସମଗ୍ର ସୃଷ୍ଟିକୁ ରକ୍ଷା କରିବା ପାଇଁ ଶିବ ସେହି ବିଷ ନିଜେ ପାନ କରିଦେବାରୁ ତାଙ୍କର କଣ୍ଠ ନୀଳବର୍ଣ୍ଣ । ତେଣୁ ତାଙ୍କର ନାମ ନୀଳକଣ୍ଠ ମୃତ୍ୟୁଞ୍ଜୟ । ମହାମୃତ୍ୟୁଞ୍ଜୟ ମନ୍ତ୍ର ଜପ କରି ଶିବଙ୍କ କୃପାରୁ ମନୁଷ୍ୟ ଅକାଳ ମୃତ୍ୟୁକୁ ଜୟ କରିପାରେ । ଶିବ ପଞ୍ଚାକ୍ଷର ମନ୍ତ୍ର ଓଁ ନମଃ ଶିବାୟ ଜପର ଫଳ ସ୍ୱରୂପ ମନୁଷ୍ୟ ସଦଜ୍ଞାନ ଲାଭକରି ସାଂସାରିକ ଦୁଃଖତାପରୁ ମୁକ୍ତି ପାଏ । ଜୀବଜଗତର ଜନ୍ମ ମୃତ୍ୟୁର କାଳ ସ୍ୱରୂପ ଶିବ ହେଉଛନ୍ତି ମହାକାଳେଶ୍ୱର । ଯେଉଁମାନେ ଶିବଙ୍କର ଭକ୍ତ ସେମାନଙ୍କୁ ଶୈବ କୁହାଯାଏ । ମହାଦେବ ତନ୍ତ୍ର ଶାସ୍ତ୍ରର ପ୍ରଣେତା ।ତନ୍ତ୍ର ଶାସ୍ତ୍ରରେ ଶକ୍ତି ପୂଜାହିଁ ପ୍ରଧାନ ଅଙ୍ଗ । ତାନ୍ତ୍ରୀକ ମତରେ ଶକ୍ତି ଉପାସନାକାରୀମାନଙ୍କୁ ଶାକ୍ତ କୁହାଯାଏ । ଅନ୍ୟନାମ ପଞ୍ଚାନନ: ଶିବଲିଙ୍ଗରେ ପାଞ୍ଚଟି ମୁଖଥିଲେ, ତାଙ୍କୁ ପଞ୍ଚାନନ ଶିବ କୁହାଯାଏ । ପଞ୍ଚାନନ ଶିବଙ୍କର ପାଞ୍ଚ ମୁଖର ନାମ ହେଲା: ସଦ୍ୟୋଜାତ, ବାମଦେବ, ଅଘୋର, ତତ୍‌ପୁରୁଷ ଏବଂ ଇଶାନ । ଆଶୁତୋଷ: ତାଙ୍କୁ ନିଷ୍ଠାର ସହିତ ପ୍ରାର୍ଥନା କଲେ, ସେ ଅବିଳମ୍ବେ ପ୍ରସନ୍ନ ହୋଇ ବର ପ୍ରଦାନ କରୁଥିବାରୁ ଆଶୁବର ପ୍ରଦାନକାରୀ ଆଶୁତୋଷ । ପର୍ବ ପର୍ବାଣି ଶିବଙ୍କୁ ଉପାସନା କରି କରାଯାଉଥିବା ପର୍ବପର୍ବାଣି ମଧ୍ୟରେ ମହା ଶିବରାତ୍ରି  (ଜାଗର ଯାତ୍ରା) ଓ ବୋଲ ବମ ପ୍ରଧାନ  । ଏତଦବ୍ୟତୀତ ଶିବଙ୍କର ଅନ୍ୟାନ୍ୟ ଓଷାବ୍ରତ ପର୍ବପର୍ବାଣି ମଧ୍ୟରେ ରହିଛି କେଦାରବ୍ରତ,କୁକ୍କୁଟୀବ୍ରତ,ଶୁକୁତୁନୀବ୍ରତ,ସଂକଟ ଚଉଠୀବ୍ରତ, ସୋମନାଥ ବ୍ରତ,ଚାଉଳଭଜା ଓଷା ଇତ୍ୟାଦି।
ସଦାନନ୍ଦ ସାହୁ  (ମୃତ୍ୟୁ: ୧୯୮୩) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୫୨ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଫୁଲବାଣୀ - ଉଦୟଗିରି ବିଧାନ ସଭା ନିର୍ବାଚନ ମଣ୍ଡଳୀରୁ ୧ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ସଦାନନ୍ଦ ଓଡ଼ିଶା ରାଜନୀତିରେ ସ୍ୱାଧୀନ ପ୍ରାର୍ଥୀ ଭାବରେ ନିର୍ବାଚନ ଲଢ଼ି ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ସଦାନନ୍ଦ ୧୯୮୩ ମସିହାରେ ମୃତ୍ୟୁବରଣ କରିଥିଲେ । ୬ ସେପ୍ଟେମ୍ବର ୧୯୮୩ରେ ବିଧାନ ସଭା ଗୃହରେ ତାଙ୍କ ପାଇଁ ଶୋକ ପାଳନ କରାଯାଇଥିଲା ।
ସାଲ ଭାଷା ପୂର୍ବ ଭାରତ ଅଞ୍ଚଳ , ବଙ୍ଗଳାଦେଶର କିଛି ଅଞ୍ଚଳ ଓ ବର୍ମାରେ ପ5ରଚଳିତ ଥିବା ଭାଷା ସମୂହର ଏକ ପରିବାର । ଶ୍ରେଣୀ ବିଭାଗ ଭାଷା ବିଡ ବେନେଦିକ୍ତଙ୍କ ଅନୁସାରେ ବୋଡୋ-ଗାରୋ, କୋନ୍ୟାକ , ଜିଙ୍ଗ୍ଫୋ  ( କାଚିନ ) ଭାଷାଗୁଡ଼ିକ ସହ ବର୍ତ୍ତମାନ ଅବଲୁପ୍ତ ଚିରେଲ ଭାଷାରେ  " ସୂର୍ଯ୍ୟ"  ଓ  " ଅଗ୍ନି " ର ସାଧାରଣ ସମ୍ପର୍କ ରହିଥାଏ । 1983 ମସିହାରେ ବର୍ଲିଙ୍ଗ ବୋଡୋ-ଗାରୋ , କୋଚ , କୋନ୍ୟାକ ଓ ଜିଙ୍ଗ୍ଫୋ ଭାଷାକୁ ଏକ ଶ୍ରେଣୀ ଭୁକ୍ତ କରାଯାଇପାରେ ବୋଲି ମତ ଦେଇଥିଲେ । *ସାଲ "ସୂର୍ଯ୍ୟ *ଯୁଦ୍ଧ "  ଅଗ୍ନି  " *ସ-ରଣ "  ଆକାଶ  " *ବ " ପିତା  " *ନୀ " ମାତା  " ଆଧାର , .  (1972), - :  , : , 978-0-521-08175-7 { }:     1 :   ,  (1997),  " - "   ,, , . 14, : , . 1 71, 978-0-85883-456-9 { }:   ;    ;   -     ,  (1983),  " "   , , 7  (2): 1 32 ,  (2003),  " - " ,; , . , , : , . 169 191, 978-0-7007-1129-1 { }:     ,  (2001), : ,978-90-04-12062-4 { }:     ,  (2014),  " - " , , ; , . , - : , : , . 11 40, 978-3-11-031083-2 { }:     ,  (2003),  " - " ,; , . , , : , . 3 21, 978-0-7007-1129-1 { }:
ପ୍ରସବପର ରକ୍ତସ୍ରାବ, ଇଂରାଜୀରେ ପୋଷ୍ଟପାର୍ଟମ୍ ବ୍ଲିଡିଙ୍ଗ   କିମ୍ବା ପୋଷ୍ଟପାର୍ଟମ୍ ହେମୋରେଜ  , ସଂକ୍ଷେପରେ ପି.ପି.ଏଚ.   ସଂଜ୍ଞାନୁସାରେ ପିଲା ଜନ୍ମ ହେବା ପରେ ୨୪ ଘଣ୍ଟା ମଧ୍ୟରେ ୫00 ମିଲିରୁ ଅଧିକ କିମ୍ବା 1,000 ମିଲି ରକ୍ତସ୍ରାବ ହେଲେ ଏହି ନାମ ଦିଆଯାଏ । ଅନ୍ୟ କେତେକଙ୍କ ମତାନୁସାରେ ରୋଗୀର ସ୍ୱଳ୍ପ ରକ୍ତ ଲକ୍ଷଣ ଓ ଚିହ୍ନ ଥିବା ଆବଶ୍ୟକ । ଚିହ୍ନ ଓ ଲକ୍ଷଣ ମଧ୍ୟରେ ଅଧିକ ହୃତ୍‌ପିଣ୍ଡ ଗତି, ଠିଆ ହେଲେ ଅଚେତ ହେଲା ଭଳି ଲାଗିବା ଓ ଦୃତ ଶ୍ୱାସ ଗତି ଉଲ୍ଲେଖ‌ଯୋଗ୍ୟ । ଅତ୍ୟଧିକ ରକ୍ତସ୍ରାବ ହେଲେ ମହିଳା ଥଣ୍ଡା ଅନୁଭବ କରେ, ରକ୍ତଚାପ କମିଯାଏ ଓ ଅସ୍ଥିରତା ଅନୁଭବ କରି ଅଚେତ ହୋଇପାରେ । ଏହି ରୋଗ ପ୍ରସବ ପରଠାରୁ ୬ ସପ୍ତାହ ମଧ୍ୟରେ ହୋଇପାରେ । ଏପରି ରକ୍ତସ୍ରାବ ହେବାର ମୂଖ୍ୟ କାରଣ ହେଲା ପିଲା ଜନ୍ମ ହେବା ପରେ ପରେ ଯଥେଷ୍ଟ ଜରାୟୁ ସଙ୍କୋଚନର ଅଭାବ । ପ୍ଲାସେଣ୍ଟାର ଅଂଶ ବାହାରି ନ ପାରି ରହିଯିବା, ଜରାୟୁ ଚିରି ହେବା ଓ ରକ୍ତ ଜମାଟ ନ ବାନ୍ଧିବା ଆଦି କାରଣ ଯୋଗୁ ମଧ୍ୟ ଏହି ରକ୍ତସ୍ରାବ ହୁଏ । ସାଧାରଣତଃ ଆନିମିଆ, ଏସିଆର ଲୋକ, ଏକାଧିକ ଛୁଆ ଜନ୍ମ, ମୋଟାପା ଓ ୪୦ ବର୍ଷ ବୟସ ପରେ ପିଲା ଜନ୍ମ ହେଲେ ଏହି ରକ୍ରସ୍ରାବ ସମ୍ଭାବନା ଅଧିକ ହୁଏ । ସିଜରିଆନ ଅପରେଶନ ପରେ, ଲେବର ନିମନ୍ତେ ଔଷଧ ଦିଆଯାଇଥିଲେ ଓ ଏପିସିଓଟୋମି ଅପରେଶନ୍ ହୋଇଥିଲେ ରକ୍ତସ୍ରାବ ହୋଇପାରେ । ଜଣାଶୁଣା ସଙ୍କଟଜନ‌କ ଅବସ୍ଥା ଥିଲେ ତାହା ନ ହେବା ନିମନ୍ତେ ବ୍ୟବସ୍ଥା କରାଯାଏ ଓ ଛୁଆ ଜନ୍ମ ହେବା ସଙ୍ଗେ ସଙ୍ଗେ ଅକ୍ସିଟୋସିନ ଦେଇ ଜରାୟୁ ସଙ୍କୁଚିତ କରିବାକୁ ଚେଷ୍ଟା କରାଯାଏ । ଅସୁବିଧା ଥିଲେ ଅକ୍ସିଟୋନିନ ବଦଳରେ ମିସୋପ୍ରୋସ୍ଟୋଲ ଦିଆଯାଇପାରେ । ଶୀରାମାଧ୍ୟମ ତରଳ ପଦାର୍ଥ, ରକ୍ତ ଟ୍ରାନ୍ସଫ୍ୟୁଜନ ଓ ଏରଗୋଟାମିନ ଔଷଧ ଦେଇ ଚିକିତ୍ସା କଲେ ଅଧିକ ଜରାୟୁ ସଙ୍କୋଚନରେ ସୁବିଧା ହୁଏ । କୌଣସି ଔଷଧ କାମ ନ କଲେ ହାତଦ୍ୱାରା ଜରାୟୁକୁ ଚିପି ଧରିଲେ ରକ୍ତସ୍ରାବ ବନ୍ଦ ହୋଇଯାଏ । ପେଟକୁ ଚିପି ଧରିଲେ ମହାଧମନୀ ମଧ୍ୟ ଚିପି ହୋଇଯାଏ । ଅନ୍ୟ ସୁବିଧା ବା ଅପରେଶନ ହେବା ପର୍ଯ୍ୟନ୍ତ ନନ୍ ନିଉମାଟିକ ଆଣ୍ଟି-ସକ୍ ଗାରମେଣ୍ଟ ବ୍ୟବ‌ହାର କରିବାକୁ ବିଶ୍ୱ ସ୍ୱାସ୍ଥ୍ୟ ସଂଗଠନ ସୁପାରିସ କରିଛି । ବିକାଶଶୀଳ ଦେଶମାନଙ୍କରେ ପ୍ରାୟ ୧.୨% ପ୍ରସବ ପରେ ପିପିଏଚ ହୁଏ ଓ ପି.ପି.ଏଚ. ହେଲେ ୩ % ମହିଳା ମୃତ୍ୟୁ ବରଣ କରନ୍ତି । ସାରା ପୃଥିବୀରେ ଏହା ଯୋଗୁ ବାର୍ଷକ ୪୪,୦୦୦ରୁ ୮୬,୦୦୦ ମୃତ୍ୟୁ ହୋଇ ଗର୍ଭାବସ୍ଥା ସମ୍ପର୍କୀୟ କାରଣ ଯୋଗୁ ଏହା ପ୍ରଥମ ସ୍ଥାନ ଅଧିକାର କରିଛି । ପ୍ରସବୋତ୍ତର ରକ୍ତସ୍ରାବ ଯୋଗୁ ଆମେରିକାରେ ପ୍ରାୟ ୧୦୦,୦୦୦ ପ୍ରସବ ପରେ ୦.୪ ମହିଳା ମୃତ୍ୟୁ ବରଣ କରନ୍ତି, ସବ୍-ସାହାରା ଆଫ୍ରିକାରେ ସେହି ୧୦୦,୦୦୦ ପସବ ପରେ ୧୫୦ ଜଣ ମହିଳା ମୃତ୍ୟୁ ବରଣ କରନ୍ତି । ଆମେରିକାରେ ୧୮୦୦ ଶତାବ୍ଦୀ ଶେଷ ଆଡ଼କୁ ମୃତ୍ୟୁ ହାର ଯଥେଷ୍ଟ କମିଯାଇଛି ।
ଟିକରପଡ଼ା, ଓଡ଼ିଶାର ଅନୁଗୋଳ ଜିଲ୍ଲାର ଅନୁଗୋଳ ବ୍ଲକ ଅନ୍ତର୍ଗତ ଏକ ଗାଆଁ । ଏହି ଗାଆଁଟି ଅନୁଗୋଳ ବିଧାନ ସଭା ନିର୍ବାଚନ ମଣ୍ଡଳୀ ଅନ୍ତର୍ଗତ । ଗମନାଗମନ ଏହା ଜିଲ୍ଲାର ସଦର ମହକୁମା ଅନୁଗୋଳଠାରୁ କିଛି ଦୂରରେ ଅବସ୍ଥିତ । ଶିକ୍ଷା ଏହାର ଅନତି ଦୂରରେ ଗୋଟିଏ ପ୍ରାଥମିକ ବିଦ୍ୟାଳୟ ଓ ଗୋଟିଏ ଉଚ୍ଚ ପ୍ରାଥମିକ ବିଦ୍ୟାଳୟ ଅଛି। ସଂସ୍କୃତି ଏହି ଗାଆଁଠାରୁ ଅଳ୍ପ ଦୂରରେ ଶିବମନ୍ଦିର ଅଛି । ଏଠାରେ ପ୍ରତିବର୍ଷ ମହା ଶିବରାତ୍ରି ଅନୁଷ୍ଠିତ ହୋଇଥାଏ ।
ଗୋପରେ ବଢ଼ୁଛି କଳା କ‌ହ୍ନେଇ, ୧୯୯୪ରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ବିଜୟ କୁମାର । ସାଧୁ ମେହେର ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ସିଦ୍ଧାନ୍ତ ମହାପାତ୍ର, ଋତୁପର୍ଣ୍ଣା ସେନ‌ଗୁପ୍ତା, ଉତ୍ତମ ମହାନ୍ତି, ଅପରାଜିତା ମହାନ୍ତି, ବିଜୟ ମହାନ୍ତି, ମିହିର ଦାସ, ମାମିନା, ଅସୀତ ପତି, ମହାଶ୍ୱେତା ରାୟ, ସମାଜ ପତି, ଜୟୀରାମ ସାମଲ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ସିଦ୍ଧାନ୍ତ ମହାପାତ୍ର ଋତୁପର୍ଣ୍ଣା ସେନ‌ଗୁପ୍ତା ଉତ୍ତମ ମହାନ୍ତି ଅପରାଜିତା ମହାନ୍ତି ବିଜୟ ମହାନ୍ତି ମିହିର ଦାସ ମାମିନା ଅସୀତ ପତି ମହାଶ୍ୱେତା ରାୟ ସମାଜ ପତି ଜୟୀରାମ ସାମଲ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବାଚୁ ମୁଖାର୍ଜୀ । ଧୀର ବାସା, ବିଜୟ କୁମାର ଆଦି ଗୀତିକାର ଏହି କଥାଚିତ୍ରଟିର ଗୀତ ରଚନା କରିଥିଲେ । ମହମଦ ଅଜିଜ୍, କବିତା କ୍ରିଷ୍ଣମୂର୍ତ୍ତୀ, ଉଦିତ ନାରାୟଣ, ଅନୁରାଧା ପୌଡ଼ୱାଲ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ଜାଉ ଗୋଟିଏ ପାରମ୍ପପରିକ ଓଡ଼ିଆ ଖାଦ୍ୟ । ଏହା ମୁଖ୍ୟତଃ ଓଡ଼ିଆ ଘରେ ପର୍ବ ସମୟରେ ଖାଦ୍ୟ ଭାବରେ ବ୍ୟବହାର କରାଯାଏ । ଜାଉ ମୁଖ୍ୟତଃ ମଉଳା ଅମାବାସ୍ୟ ଓ ଶ୍ରାଦ୍ଧ ମାନଙ୍କରେ ପ୍ରସ୍ଥୁତ କରାଜଯାଏ । ଜାଉ ମୁଖ୍ୟତଃ ମାଣ୍ଡିଆ, ଚାଉଳ, ଯବ ଓ ଖୁଦରୁ ତିଆରି କରାଯାଇଥାଏ । ଏହି ଗୁଡିକରୁ ପ୍ରସ୍ଥୁତ ଗୁଣ୍ଡକୁ ପାଣିରେ ସିଝାଯାଏ ଓ ଏଥିରେ ସାଧାରଣତଃ ଗୁଡ଼ ବା ଚିନି ମିଶ୍ରଣ କରାଯାଏ ଓ ସିଦ୍ଧ ହେବା ପରେ ଏହାକୁ ପାଣିଆ ପାଣିଆ ଭାବରେ ଖାଦ୍ୟ ରୁପେ ବ୍ୟବହାର କରାଯାଏ । ଏହା ଯେ କେବଳ ଓଡ଼ିଶା ଖାଦ୍ୟ ରୁପେ ପ୍ରସିଦ୍ଧ ଲାଭ କରିଛି ତାହା ନୁହେଁ । ଏହା ମଧ୍ୟ୍ୟ ପଞ୍ଜାବ, ହରିୟାଣା, ଓ ଉତ୍ତରପ୍ରଦେଶରେ ଖାଦ୍ୟ ରୁପେ ବ୍ୟବହାର ହୋଇଥାଏ, ଯେଉଁଥିରେ କେବଳ ଗୁଡ଼କୁ ସିଦ୍ଧ ବେଳେ ବ୍ୟବହାର କରାଯାଏ ।
ଉତ୍କଳ କେଶରୀ ପରିଡ଼ା  (ଜନ୍ମ: ୨୪ ଜାନୁଆରୀ ୧୯୬୧) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ରାଜନୀତିରେ ଓଡ଼ିଶା ଗଣ ପରିଷଦର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ଉତ୍କଳ କେଶରୀ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୨୦୦୪ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ୧୩ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ପରିବାର ଓ ଶିକ୍ଷା ଉତ୍କଳ କେଶରୀ ପରିଡ଼ା ୧୯୬୧ ମସିହାର ଜାନୁଆରୀ ମାସ ୨୪ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଘନଶ୍ୟାମ ପରିଡ଼ା ଏବଂ ପତ୍ନୀଙ୍କ ନାମ ରଶ୍ନାମୟୀ ପରିଡ଼ା । ଉତ୍କଳ କେଶରୀଙ୍କର ଶିକ୍ଷାଗତ ଯୋଗ୍ୟତା କଳାରେ ସ୍ନାତକ । ରାଜନୈତିକ ଜୀବନ ଉତ୍କଳ କେଶରୀ ପରିଡ଼ା ଓଡ଼ିଶା ରାଜନୀତିରେ ଓଡ଼ିଶା ଗଣ ପରିଷଦର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି ।
ଲାଲ୍‌ପାନ ବିବିର ସ୍ମାର୍ଟ୍ ଫ୍ୟାମିଲି, ୨୦୧୯ ମସିହାରେ ଦୂରଦର୍ଶନରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଜାଗି ମଙ୍ଗତ ପଣ୍ଡା, ଯାହାକି ତରଙ୍ଗ ସିନେ ପ୍ରଡକ୍ସନ ବ୍ୟାନରରେ ନିର୍ମାଣ କରାଯାଇଥିଲା । ଦେବୀଦତ୍ତ ମହାନ୍ତି ଏହି କଥାଚିତ୍ରଟିର ସଂଳାପ ରଚନା କରିଥିଲେ । ନିର୍ଦ୍ଦେଶକ ଅଶ୍ୱିନୀ ଗଡ଼ନାୟକ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ମହାଶ୍ୱେତା ରାୟ, ମିହିର ଦାସ ଓ ଅଙ୍କିତ ଦଳବେହେରା । ଦେବୀକା ଅରୁନ୍ଧତୀ ସାମଲ, ଜ୍ୟୋତି, ବ୍ରଜ ସିଂହ, ପୃଥ୍ୱୀରାଜ ନାୟକ, ଲୀଳା ମିଶ୍ର, ଟିକି ରଥ, ସିଦ୍ଧାର୍ଥ, ରୂପଶ୍ରୀ, କ୍ରିଷ୍ଣା ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ମହାଶ୍ୱେତା ରାୟ ମିହିର ଦାସ ଅଙ୍କିତ କୁମାର ଦେବୀକା ଅରୁନ୍ଧତୀ ସାମଲ ଜ୍ୟୋତିପ୍ରକାଶ ପଣ୍ଡା ବ୍ରଜ ସିଂହ ପୃଥ୍ୱୀରାଜ ନାୟକ ଲୀଳା ମିଶ୍ର ଟିକି ରଥ ସିଦ୍ଧାର୍ଥ ରୂପଶ୍ରୀ କ୍ରିଷ୍ଣା କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଶରତ ନାୟକ ଓ ସରୋଜ ସାମଲ । ଗୀତିକାର ଦେବୀଦତ୍ତ ମହାନ୍ତି ଏହି କଥାଚିତ୍ରଟିର ଗୀତ ରଚନା କରିଥିଲେ ।
"ସତ୍ୱ ଖ୍ରୀଷ୍ଟ ଗିର୍ଜା ଘର"  ଗୋଟିଏ ସ୍ୱାଧୀନ ଗିର୍ଜା ଘର, ୧୯୧୭ ମସିହାରେ ସଙ୍ଘାଇ,ଚୀନଠାରେ ପ୍ରତିଷ୍ଠା ହୋଇଥିଲା  ବର୍ତ୍ତମାନ ୪୮ ଦେଶ ଓ ୬ ମହାଦେଶରେ ଏହାର ୨.୫ ନିଯୁତରୁ ଅଧିକ ସଦସ୍ୟ ଅଛନ୍ତି । ଗିର୍ଜା ଘରଟି ଖ୍ରୀଷ୍ଟ ଧର୍ମ ବିରୋଧୀ/ ଶାଖା ଅନ୍ତର୍ଭୁକ୍ତ ଯାହାକି ବିଂଶ ଶତାବ୍ଦୀ ପ୍ରାରମ୍ଭରେ ନଜରକୁ ଅସିଥିଲା । ୧୯୩୨ ମସିହାରେ ଗିର୍ଜା ଘରଟିର ଶାଖା ଭାରତରେ ପ୍ରତିଷ୍ଠିତ ହୋଇଥିଲା । ସେମାନେ ଖ୍ରୀଷ୍ଟ ଧର୍ମ ବାଣୀ ପ୍ରତ୍ୟେକ ଦେଶରେ ପ୍ରଚାର କରିବାକୁ ଲକ୍ଷ୍ୟ ରଖିଛନ୍ତି ଯାହା ସେମାନେ ଖ୍ରୀଷ୍ଟଙ୍କ ଦ୍ୱିତୀୟ ପର ଅବତାର ପର୍ଯ୍ୟନ୍ତ ଚାଲୁ ରଖିବେ । ବିଶ୍ୱାସ ଗିର୍ଜା ଘରର ଦଶଟି ବାଣୀ ଓ ବିଶ୍ୱାସ ହେଲା : ପବିତ୍ର ଆତ୍ମା ପୂଜା ଅର୍ଚନା ପାଦ ଧୋଇବା ପାଦ ଧୋଇବା ଜଣକୁ ସୁଯୋଗ ଦିଏ ପ୍ରଭୁ ଯୀଶୁଖ୍ରୀଷ୍ଟଙ୍କ ଏକ ଅଙ୍ଗ ହେବାରେ । ଜଣକୁ ଏହା ପ୍ରତିକ୍ଷଣେ ଚେତେଉଥାଏ ଯେ ସେ ସର୍ବଦା ପ୍ରେମ,ସ୍ୱର୍ଗୀୟ,ବିନମ୍ରତା,ଦାନ ଓ ସେବା ଆଦି ଗୁଣର ଅଧିକାରୀ ହେବା ଉଚିତ । ପ୍ରତ୍ୟେକ ମଣିଷ,ଯେଉଁମାନେ ଜଳ କ୍ରିୟାରେ ଭାଗନେଇଛନ୍ତି ସେମାନେ ନିଶ୍ଚିତଭାବେ ଯୀଶୁଖ୍ରୀଷ୍ଟଙ୍କ ନାମରେ ପାଦ ଧୋଇବା ଉଚିତ । ଯେବେବି ଉଚିତ ମନେହେବ,ସେତେବେଳେ ପରସ୍ପରର ପାଦ ଧୋଇବା ଅଭ୍ୟାସ କରିବା ଉଚିତ ।" ପବିତୃ ବାଣୀ ଆଦାନ ପ୍ରଦାନ ପବିତ୍ର ଦିନ ସପ୍ତାହର ସପ୍ତମ ଦିନ ଅର୍ଥାତ ଶନିବାର ଏକ ପବିତ୍ର ଦିବସ ।ଏହି ଦିନ ଜୀବନରେ ଆସିବାକୁ ଥିବା ସନାତନ ଶାନ୍ତିର ଆଶାରେ,ଭଗବତକୃପାନୁସାରେ ତାଙ୍କ ସୃଷ୍ଟି ଓ ବିନାଶକୁ ଅନୁଧ୍ୟାନ କରିବା ଉଚିତ ।
ଫିଲିପାଇନ ପଇସା, ପୂର୍ବନାମ  "ପେସୋ"   ଫିଲିପାଇନ ଇଂଗ୍ରାଜି ଉଚ୍ଚାରଣ:/ /, / /; ଫିଲିପିନୋ ଭାଷା  "ପିସୋ"  କିମ୍ବା  "ପ୍ସୋ" ; ସାଇନ:  ; କୋଡ:  ଦ୍ୱାରା ଇଂଗ୍ରାଜିରେ ସନ୍ଦର୍ଭିତ କରାଯାଇଥାଏ, ଏହା ଫିଲିପାଇନର ଆଧିକାରିକ ମୁଦ୍ରା ଅଟେ । ଏହାକୁ 100 ସେଣ୍ଟିମୋସ  "ଫିଲିପିନୋ ଭାଷା"  ସେତିମୋରେ ବିଭାଜିତ କରାଯାଇଛି । ସଂଯୁକ୍ତ ରାଜ୍ୟ ଆମେରିକାର ଏକ ପୂର୍ବ ଉପନିବେଶ ରୂପେ, ଦେଶ ନିଜ ମୁଦ୍ରାଗୁଡ଼ିକ ଉପରେ ଇଂରାଜୀର ପ୍ରୟୋଗ କରିଥିଲେ, ତା 'ସହିତ ପେସୋ ଶବ୍ଦ 1967 ମସିହା ପର୍ଯ୍ୟନ୍ତ ନୋଟ ଏବଂ ପଇସାରେ ପ୍ରଦର୍ଶିତ ରହିଥିଲା । ଫିଲିପିନୋ ଭାଷାକୁ ଏହାର ନୋଟ ଏବଂ ପଇସା ନିଜର କରିବା ପରେ  "ପେସୋ"  ଶବ୍ଦର ପ୍ରୟୋଗ ଏବେ ବ୍ୟବହାର କରାଯାଉଛି । ଆଇଏସଓ 4217 ପ୍ରତି ମାନକ ଅନ୍ତଃ ରାଷ୍ଟ୍ରୀୟ ବର୍ତ୍ତନୀ 2017 ମସିହାରେ ଇଚ୍ଛାରଣ ପେସୋରେ ପରିବର୍ତ୍ତନ କରାଯାଇଥିଲା । ପେସୋକୁ ସାଧାରଣତଃ ପ୍ରତୀକ  "ଦ୍ୱାରା ଚିହ୍ନଟ କରାଯାଇଥାଏ । ଫିଲିପିନ ପେସୋ ଚିହ୍ନକୁ ଇଂରାଜୀ ଭାଷାରେ ଲେଖିବାର ଅନ୍ୟ ଉପାୟ ରହିଛି -  " " ,  " " ,  " " , ଫିଲିପାଇନର ପଇସା ଏବଂ ବ୍ୟାଙ୍କ ନୋଟକୁ  "ଫ୍ୟୁଜନ ସିଟି" ରେସ୍ଥିତ ସେଣ୍ଟ୍ରାଲ ବ୍ୟାଙ୍କ  ( ବ୍ୟାଙ୍କୋ ସେଣ୍ଟ୍ରାଲ ଏନଜି ଫିଲିପାଇନ)ର ସୁରକ୍ଷିତ ପରିସରରେ ମୁଦ୍ରିତ କରାଯାଇଛି  । ପଇସା 10,25 ଏବଂ 50 ସେଣ୍ଟିବୋସ ଏବଂ 1 ପେସୋର ପଇସା ଉପଲବ୍ଧ ରହିଛି । କିନ୍ତୁ 1 ପେସୋକୁ ଛାଡି ଅନ୍ୟ ପଇସା ଅଧିକ ଚଳୁନହିଁ । ଡିସେମ୍ବର ମାସ 2008 ରେ, 1 ପେସୋରେ କମ ମୂଲ୍ୟର ସମସ୍ତ ପଇସାକୁ ଚଳନରୁ ବାହାର କରିବା ପାଇଁ ପ୍ରସ୍ତାବ ରଖାଯାଇଥିଲା । କାରଣ, ଏସବୁର ବ୍ୟବହାର ବେଶୀ କରାଯାଉନଥିଲ । ବ୍ୟାଙ୍କ ନୋଟ 1949 ମସିହାରର , ଫିଲିପାଇନର ସେଣ୍ଟ୍ରାଲ ବ୍ୟାଙ୍କ କାଗଜର ପଇସା ଗୁଡିକୁ ସମ୍ଭାଳିଥିଲା । ଏହା ପୂର୍ବରୁ ନୋଟଗୁଡ଼ିକ  "ବିଜୟ ଖଜଣା ପ୍ରମାଣ ପତ୍ର" ରେ ଛପା ଯାଇଥିଲା । 1951 ମସିହାରୁ ଏଠାରେ ନିୟମିତ ରୂପେ 5, 10, 20 ଓ 50ର ସେଣ୍ଟିମୋସ ଏବଂ 1, 2, 5, 10, 20, 50, 100, 200 ଓ 500 ପେସୋର ନୋଟକୁ ନିୟମିତ ରୂପେ ଛପା ହେବାରେ ଲାଗିଲା । 1985 ମସିହାରେ ସିବିପି, 500 ପେସୋର ନୋଟ ସହିତ  " ନ୍ୟୁ ଡିଜାଇନ ସିରିଜ"  ଜାରୀ କରିଥିଲେ, ଏହାପରେ 1991 ମସିହାରେ 1000 ପେସୋ ନୋଟ  (ପ୍ରଥମ ଥର) ଏବଂ 2002 ମସିହାରେ 200 ପେସୋ ନୋଟ ଜାରି କରାଯାଇଥିଲା  । ଐତିହାସିକ ବିନିମୟ ଦର 1950 ମସିହାରେ, ଆମେରିକା ଡ଼ଲାର ସାମ୍ନାରେ ବିନିମୟ ଦର 2 ପେସୋ ଥିଲା ଏବଂ ଅସ୍ଥିର ମୁକ୍ତ ଦର 1965 ମସିହାରେ ସମାପ୍ତ କରିଦିଆ ଯାଇଥିଲା, ଯାହାର ପରିଣାମ ସ୍ୱରୂପ ଡ଼ଲାରରେ 3.57 ପେସୋ ଏବଂ ତା 'ପରେ 6.40 ପ୍ରତି ଡ଼ଲାର ଥିଲା । ବହୁ ଅବମୂଲ୍ୟନର ପାଳନ କରାଯାଇଥିଲା ଯେଉଁଥିରେ 1984 ମସିହାରେ ପେସୋ ଟ୍ରେଡିଂରେ ଅଳିଆ ଫ୍ଲୋଟରୁ 11.25 ପ୍ରତି ଡ଼ଲାରରେ ବ୍ୟାପାର କରାଗଲା, ଏବଂ 1986 ମସିହାରେ ଡ଼ଲାର ପାଇଁ 201 କରାଯାଇଥିଲା । ଖୁବଶୀଘ୍ର 1990 ଦଶକରେ ପେସୋକୁ ପୁନଶ୍ଚ 28 ଡ଼ଲାର ପ୍ରତି ଡ଼ଲାରର ଅବମୂଲ୍ୟନ କରାଯାଇଥିଲା । 1997 ମସିହା ଏସିଆ ବିତ୍ତୀୟ ସଙ୍କଟ କାରଣରୁ, ଜୁଲାଇ 1997 ମସିହାରେ 46.50 ଏବଂ 2001 ମସିହାରେ ପାଖାପାଖି 50 ହୋଇଗଲା।
ସ୍ୱିଡେନ ଉତ୍ତର ଇଉରୋପରେ ଥିବା ଏକ ଦେଶ। ସରକାରୀ ଭାବରେ ଏହା ଏକ ରାଜତନ୍ତ୍ର  ଏହାର ପଶ୍ଚିମ ପଟକୁ ନରୱେ ତଥା ପୂର୍ବ ପଟକୁ ଫିନ୍‍ଲ୍ୟାଣ୍ଡ ଦେଶ ଅବସ୍ଥିତ ଅଟଂତି । ଦକ୍ଷିଣ ଦିଗରେ ଡେନ୍‍ମାର୍କ ଦେଶ ଅଛି । ଜାନୁୟାରୀ ୨୦୧୬ ତଥ୍ୟ ଅନୁଯାୟୀ ଏହାର ଜନସଂଖ୍ୟା ହେଉଛି ୯.୯ ନିୟୁତ ବା ୯୯ ଲକ୍ଷ । ସ୍ଟକହୋମ୍‍ ଏହାର ରାଜଧାନୀ । ଇତିହାସ ଭୂଗୋଳ ଧର୍ମ ପ୍ରଶାସନିକ ବିଭାଜନ ସ୍ୱିଡେନ ଏକ ସମ୍ବିଧାନିକ ରାଜତନ୍ତ୍ର ଏହାର ସନ୍ସଦକୁ ରିକସ୍ଦଗ୍   କୁହନ୍ତି ସ୍ୱିଡେନର ସମ୍ବିଧାନରେ ଚାରିଟି ମୁଳ ନ୍ୟାୟ ନାଗରିକମାନଙ୍କୁ ମିଳିଥାୟେ ରାଜା କାର୍ଲ୍ ଗୁସ୍ତାଭ ଷୋଡଶ ଦେଶର ମୁଖ୍ୟ ଅଟନ୍ତି
ଅଦିତି ଭାଗବତ  (ଜନ୍ମ: ୧୮ ଜାନୁଆରୀ ୧୯୮୧) ଜଣେ ଭାରତୀୟ ଅଭିନେତ୍ରୀ ତଥା ଆନ୍ତର୍ଜାତୀୟ ସ୍ତରରେ ପ୍ରସିଦ୍ଧିଲାଭ କରିଥିବା କଥକ ଓ ଲାବଣୀ ନର୍ତ୍ତକୀ, ନୃତ୍ୟ ଗୁରୁ ଓ ନୃତ୍ୟ ନିର୍ଦ୍ଦେଶିକା  । ସେ ସାରା ବିଶ୍ୱରେ ଏକଲା ଓ ବିଭିନ୍ନ ଭାରତୀୟ କଳାକାରମାନଙ୍କ ସହିତ ବିଭିନ୍ନ ମଞ୍ଚରେ ନୃତ୍ୟ ପରିବେଷଣ କରନ୍ତି । ପ୍ରାରମ୍ଭିକ ଜୀବନ ଅଳ୍ପ ବୟସରୁ ଅଦିତି ନୃତ୍ୟ ତଥା ସଙ୍ଗୀତ କ୍ଷେତ୍ରରେ ଶିକ୍ଷା ଗ୍ରହଣ କରିବା ଆରମ୍ଭ କରିଥିଲେ । ତାଙ୍କ ମାଆ ଶାସ୍ତ୍ରୀୟ ସଙ୍ଗୀତ ଗାୟିକା ରାଗିଣୀ ଭାଗବତ ତାଙ୍କର ପ୍ରେରଣା ଥିଲେ । ନୃତ୍ୟ ଜୀବନ ସେ ପ୍ରଥମେ ରୋଶନ କୁମାରୀ ଓ ନନ୍ଦିତା ପୁରୀଙ୍କ ତତ୍ତ୍ୱାବଧାନରେ ଜୟପୁର ନୃତ୍ୟଶୈଳୀରେ ପ୍ରଶିକ୍ଷଣ ନେଇଥିଲେ । ସେ ଝେଲମ ପରଞ୍ଜାପେଙ୍କ ଠାରୁ ଓଡ଼ିଶୀ ନୃତ୍ୟରେ ପ୍ରଶିକ୍ଷଣ ନେଇଥିଲେ ଏବଂ ପରବର୍ତ୍ତୀ ସମୟରେ ଅଭିନୟ  (ଅଭିବ୍ୟକ୍ତି/ଭାବଭଙ୍ଗୀ) ଓ ଆଦା ଶିକ୍ଷା ଗ୍ରହଣ କରିଥିଲେ  । ତାଙ୍କ ଅଭିନୟ ଓ ଆଦା ପାଇଁ ସେ ବେଶ୍ ପ୍ରସିଦ୍ଧ । ନ୍ୟାସନାଲ୍ ସ୍କୁଲ୍ ଅଫ୍ ଡ୍ୟାନ୍ସର ଅଧିନରେ ଥିବା ଗନ୍ଧର୍ବ ମହାବିଦ୍ୟାଳୟରୁ ସେ ନୃତ୍ୟରେ ସ୍ନାତକ କରିଛନ୍ତି । ତାଙ୍କ ପାଠ ପଢ଼ାବେଳେ, ସେ ଭାରତୀୟ ଶାସ୍ତ୍ରୀୟ ସଙ୍ଗୀତ ଓ କଳା ସହିତ ବିଭିନ୍ନ ପ୍ରକାରର ପରୀକ୍ଷଣ କରିଥିଲେ ଏବଂ ସଫଳ ଭାବରେ ଜାଜ୍ ଓ ବିଭିନ୍ନ ପାଶ୍ଚାତ୍ୟ ନୃତ୍ୟଶୈଳୀକୁ ପରିବେଷଣ କରିଥିଲେ । ସେ କାର୍ତ୍ତିକ ଓ ଗୌତମ ବ୍ୟାଣ୍ଡ୍ ସହିତ ଫ୍ରାନ୍ସରେ ବିଜିନେସ୍ କ୍ଲାସ୍ ରେଫ୍ୟୁଜିରେ କଥକ ଓ ଇଲେକ୍ଟ୍ରୋନିକ୍ ସଙ୍ଗୀତର ମିଶ୍ରଣ ନୃତ୍ୟ ପରିବେଷଣ କରିଥିଲେ । ସେ ସେ ନ୍ୟୁ-ୟର୍କରେ ଇସ୍ୟୁ ପ୍ରୋଜେକ୍ଟ ସହିତ ମଧ୍ୟ ଯୋଡ଼ି ହୋଇଥିଲେ । ବିଭିନ୍ନ କଳାକାରଙ୍କ ସହିତ ପରିବେଷଣ ଦ୍ୱାରା ତାଙ୍କର କଳାରେ ବିକାଶ ହୁଏ ବୋଲି ସେ ମତ ଦେଇଛନ୍ତି । ଦି ହିନ୍ଦୁ ଖବରକାଗଜ ଦ୍ୱାରା ତାଙ୍କର କଥକ ନୃତ୍ୟକୁ  "ମାଷ୍ଟ୍ରି ଅଫ୍ ଆଇଡମ୍"  ଭାବରେ ଦର୍ଶାଯାଇଥିଲା । ପୁରସ୍କାର ଓ ସମ୍ମାନ ତାଙ୍କୁ କଲ୍‌ଚରାଲ୍ ଏକ୍ସଚେଞ୍ଜ ପ୍ରୋଗ୍ରାମ୍  'ୱାନ୍ ବିଟ୍'  ଦ୍ୱାରା ୨୦୧୨ ମସିହାରେ ସମ୍ମାନଜନକ ଇଉନାଇଟେଡ୍ ଷ୍ଟେଟସ୍ ଡିପାର୍ଟମେଣ୍ଟ ଅଫ୍ ଷ୍ଟେଟ୍‌ସ୍ ଫେଲୋସିପ୍ ମିଲିଥିଲା । ମି-ମରାଠୀ ଲାଇଭ୍ ଇ-ପେପର୍‌ରେ ନୃତ୍ୟକଳାର ବିଭିନ୍ନ ଦିଗ ଉପରେ ପ୍ରକାଶିତ ସ୍ତମ୍ଭରେ ସ୍ଥାନିତ ହୋଇଥିଲେ, ଯାହାକି ୧୩ ସେପ୍ଟେମ୍ବର ୨୦୧୫ରୁ ସପ୍ତାହିକ ଭାବରେ ପ୍ରକାଶିତ ହୋଇଥିଲା ।
ଆନନ୍ଦପୁର, କେନ୍ଦୁଝର ଜିଲ୍ଲାର ଏକ ସବଡ଼ିଭିଜନ, ବ୍ଲକ ଏବଂ ନିର୍ବାଚନ ମଣ୍ଡଳୀ। ଆନନ୍ଦପୁର ସବଡ଼ିଭିଜନରେ ମୋଟ୍ ତିନୋଟି ବ୍ଲକ ଅଛି। ଏହା ମଧ୍ୟେ ଆନନ୍ଦପୁର ବ୍ଲକରେ ମୋଟ ୧୧୯ଟା ଗାଁ ଅଛି। ଆନନ୍ଦପୁର ଏକ ପୌରପରିଷଦ । ଅବସ୍ଥିତି ଆନନ୍ଦପୁର ସହର ବୈତରଣୀ କୂଳରେ ଅବସ୍ଥିତ। ବୈତରଣୀ ଏହର ଦକ୍ଷିଣ ଦିଗରେ ଅବସ୍ଥିତ। ବୈତରଣୀ ନଦୀ ଉପର ପୋଲ ଦେଇ ଆନନ୍ଦପୁର ସହର ଜାତୀୟ ରାଜପଥ ୨୦ ସହିତ ସଂଯୁକ୍ତ। ସମୁଦ୍ର ପତ୍ତନଠାରୁ ସହରର ଉଚ୍ଚତା ହେଉଛି ୪୩ ମିଟର। କେନ୍ଦୁଝର ଜିଲ୍ଲା ସଦର ମହକୁମାଠାରୁ ୯୦ କିମି ଓ ମା ' ତାରିଣୀ ପୀଠ ଘଟଗାଁଠାରୁ ୪୦ କିମି ପୂର୍ବ-ଦକ୍ଷିଣରେ ଆନନ୍ଦପୁର ସହର ଅବସ୍ଥିତ। କଟକରୁ ୧୨୦ କିମି ଓ ଭୁବନେଶ୍ୱରରୁ ୧୫୦ କିମି ଦୂରରେ ଜାତୀୟ ରାଜପଥ ୧୬ ଏବଂ ୨୦ ଯୋଗେ ଆନନ୍ଦପୁର ସଂଯୁକ୍ତ। ଭଦ୍ରକରୁ ଆନନ୍ଦପୁର ୪୪ କିମି ଦୂରରେ ରାଜ୍ୟ ରାଜପଥ ୫୩ଦ୍ୱାରା ସଂଯୁକ୍ତ। ଇତିହାସ ଆନନ୍ଦ ବା ଖୁସି ଉଲ୍ଲାସର ସ୍ଥାନ ଭାବରେ ସହରର ନାମକରଣ ଆନନ୍ଦପୁର ହୋଇଥିବା ବୟସ୍କ ଲୋକମାନେ କୁହନ୍ତି। ଦର୍ଶନୀୟ ସ୍ଥାନ ହଦଗଡ଼: ମନୋରମ ପ୍ରାକୃତିକ ପରିବେଶ ଭିତରେ ସାଳନ୍ଦୀ ନଦୀର ଜଳଭଣ୍ଡାର। ଶୀତ ଋତୁରେ ବଣଭୋଜି ପାଇଁ ଅନେକ ପର୍ଯ୍ୟଟକ ସମାଗମ ହୁଅନ୍ତି। ଆନନ୍ଦପୁରରୁ ଦୂରତା ପ୍ରାୟ ୩୦ କିମି। ଚକ୍ରତୀର୍ଥ: ବୌଦ୍ଧ କିର୍ତ୍ତୀ ଓ ପ୍ରାକୃତିକ ପରିବେଶ। ଗଡ଼ଚଣ୍ଡୀ ମନ୍ଦିର: ଦେବୀ ପୀଠ ଓ ବଣଭୋଜି ସ୍ଥାନ। ସହରରୁ ପ୍ରାୟ ୨୦ କିମି ଦୂରରେ ଅବସ୍ଥିତ।
ଭାଗମତୀ  (ହାଇଦର ମହଲ) ସୁଲତାନ ମହମ୍ମଦ କୁଲି କୁତବ ଶାହାଙ୍କ ରାଣୀ ଥିଲେ, ଯାହାଙ୍କ ସମ୍ମାନାର୍ଥେ ହାଇଦ୍ରାବାଦର ନାମକରଣ କରାଯାଇଥିଲା  । ସେ ଭାଗ୍ୟବତୀ ନାମରେ ମଧ୍ୟ ଜଣାଶୁଣା । କେହି ଜଣେ ଭାଗମତୀ ଆଦୌ ଥିଲେ କି ନାହିଁ ଏବଂ ସେ ନାମକରଣକୁ ପ୍ରଭାବିତ କରିଥିଲେ କି ନାହିଁ ସେ ବିଷୟରେ ବିଦ୍ୱାନମାନଙ୍କ ମଧ୍ୟରେ ବିତର୍କ ରହିଛି । ଲୋକପ୍ରିୟ କାହାଣୀ ଭାଗମତୀ ଏକ ହିନ୍ଦୁ ପରିବାରରେ  "ଚିଚଳମ" ରେ ଜନ୍ମଗ୍ରହଣ କରିଥିଲେ । କୁତୁବ ଶାହା ବାହାରେ ଭ୍ରମଣ ସମୟରେ ତାଙ୍କୁ ଭେଟିଥିଲେ, ତାଙ୍କୁ ଏତେ ଭଲ ପାଉଥିଲେ ଯେ ସେ ନିୟମିତ ସାକ୍ଷାତ କରିବାର ମାଧ୍ୟମ ଭାବରେ  "ପୁରାନା ପୁଲ" ର ନିର୍ମାଣ କରିଥିଲେ ଏବଂ ପରେ ଭାଗମତୀଙ୍କୁ ବିବାହ କରିଥିଲେ । ତଦନୁସାରେ, ସୁଲତାନ ତାଙ୍କ ଜନ୍ମସ୍ଥାନ ଚାରିପାଖରେ ଏକ ସହର ପ୍ରତିଷ୍ଠା କରିଥିଲେ ଏବଂ ତାଙ୍କ ସମ୍ମାନାର୍ଥେ ଏହାର ନାମ  "ଭାଗନଗର"  ବା  "ଭାଗ୍ୟନଗର"  ରଖିଥିଲେ । ଇସଲାମ ଧର୍ମ ଗ୍ରହଣ କରିବା ଏବଂ ହାଇଦର ମହଲ ଆଖ୍ୟା ଗ୍ରହଣ କରିବା ପରେ ଏହି ସହରର ନାମ ହାଇଦ୍ରାବାଦ ରଖାଗଲା । ବିଦ୍ୱାନ ବିତର୍କ ୧୫୭୮ ମସିହାରେ ସେହି ପୁରୁଣା ସେତୁ ୨ ବର୍ଷ ପରେ ନିର୍ମାଣ କାର୍ଯ୍ୟ ସମ୍ପୂର୍ଣ୍ଣ ହେଲା; କୁତୁବ ଶାହା  (ଜନ୍ମ: ୧ ୧୫୬୬), ଭାଗମତୀଙ୍କୁ ୧୦ ବର୍ଷ ହୋଇଥିବା ସମୟରେ ତାଙ୍କ ସହ ପ୍ରେମରେ ପଡିଯାଇଥିଲେ  । ଏହାଛଡ଼ା, କୋର୍ଟର ଅନ୍ୟ ବିଶିଷ୍ଟ ମହିଳା ବ୍ୟକ୍ତିବିଶେଷଙ୍କ ପରି, ତାଙ୍କର ଅନ୍ତିମ ଭଗ୍ନାବଶେଷ ଉପରେ କୌଣସି ସମାଧି ନିର୍ମାଣ କରାଯାଇ ନାହିଁ; ସେହି ସମୟର କୌଣସି ଶିଳାନ୍ୟାସ କିମ୍ବା ମୁଦ୍ରାରେ ତାଙ୍କ ନାମ ଉଲ୍ଲେଖ କରାଯାଇ ନାହିଁ । ତାଙ୍କୁ ଉଲ୍ଲେଖ କରୁଥିବା ଐତିହାସିକମାନେ ହୁଏତ ସୁଲତାନର ଉତ୍ତରରୁ ଆସିଥିଲେ ଯେଉଁମାନେ ହାଇଦ୍ରାବାଦ ପରିଦର୍ଶନ କରିନଥିଲେ କିମ୍ବା ତାଙ୍କ ମୃତ୍ୟୁ ପରେ ବହୁ ପୂର୍ବରୁ ଆସିଥିବା ବିଦେଶୀ ଥିଲେ । ଜଣେ ନବାଗତ ଝିଅଙ୍କ ଉପରେ ଅତ୍ୟଧିକ ଧାର୍ମିକ ଇସଲାମୀୟ ଗୁଣ  'ହାୟଦର' ର ପ୍ରଦାନ ମଧ୍ୟ ସନ୍ଦେହ କରାଯାଉଛି । ଏହି ସବୁ ଭାଗମତୀଙ୍କ ଅସ୍ତିତ୍ୱର ସତ୍ୟତା ଉପରେ ଗୁରୁତ୍ୱପୂର୍ଣ୍ଣ ସନ୍ଦେହ ସୃଷ୍ଟି କରିଥିଲା ।
ନିମୋଡିପାଇନ, ଅନ୍ୟମାନଙ୍କ ମଧ୍ୟରେ ଏକ ବେପାର ନାମ ନିମୋଟପ, ହେଉଛି, ଏକ ଔଷଧ ଯାହା ସବଆରାକନଏଡ ରକ୍ତସ୍ରାବ ଜନିତ ଭାସୋସ୍ପାଜ୍ମ ରୋକିବା ପାଇଁ ବ୍ୟବହୃତ ହୁଏ । ଏହା ପାଟିରେ କିମ୍ବା ଶିରାରେ ଇଞ୍ଜେକ୍ସନଦ୍ୱାରା ଦିଆଯାଏ । ଏହାର ପ୍ରଭାବ ତୁରନ୍ତ ଆରମ୍ଭ ହୋଇ ପ୍ରାୟ ୪ଘଣ୍ଟା ପର୍ଯ୍ୟନ୍ତ କାର୍ଯ୍ୟକାରୀ ହୁଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ନିମ୍ନ ରକ୍ତଚାପ ଏବଂ ମୁଣ୍ଡବିନ୍ଧା ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ମନ୍ଥର ହୃଦସ୍ପନ୍ଦନ, ଇଲିଅସ ବା ମନ୍ଥର ଅନ୍ତନଳୀ ଗତି ହୁଏ ଏବଂ ଥ୍ରମ୍ବୋସାଇଟୋପେନିଆ ବା କମ୍ ପ୍ଲାଲେଟ୍ ହୋଇପାରେ  ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ। ଏହା ଡିହାଇଡ୍ରୋପାଇରିଡାଇନ୍ ଶ୍ରେଣୀର ଏକ କ୍ୟାଲସିୟମ୍ ଚ୍ୟାନେଲ୍ ବ୍ଲକର୍ । ନିମୋଡିପାଇନ୍ ୧୯୭୧ ମସିହାରେ ପ୍ୟାଟେଣ୍ଟ କରାଯାଇଥିଲା ଏବଂ ୧୯୮୫ରେ ଜର୍ମାନୀରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଅନୁମୋଦିତ ହୋଇଥିଲା । ୧୯୮୮ରେ ଏହା ଯୁକ୍ତରାଷ୍ଟ୍ରରେ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ୩୦ ମିଗ୍ରା ବିଶିଷ୍ଟ ୧୦୦ଟି ବଟିକାର ମୂଲ୍ୟ ପ୍ରାୟ ୪୦ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୧୭୦ ଡଲାର ଥିଲା ।
ଅକ୍ସିମୋରଫୋନ, ଅନ୍ୟମାନଙ୍କ ମଧ୍ୟରେ ଏକ ବେପାର ନାମ ଓପାନା, ହେଉଛି ଏକ ଅଫିମ ସମ୍ପର୍କୀୟ ଔଷଧ  (ଓପିଓଏଡ୍) ଯାହା ମଧ୍ୟମରୁ ପ୍ରବଳ ଯନ୍ତ୍ରଣାର ଚିକିତ୍ସା ପାଇଁ ବ୍ୟବହୃତ ହୁଏ  । ଏହା ପାଟିରେ ଏବଂ ଇଞ୍ଜେକ୍ସନଦ୍ୱାରା ଦିଆଯାଏ । ଇଞ୍ଜେକ୍ସନ ଦେବାର ୧୫ ମିନିଟ ମଧ୍ୟରେ ଏହାର ପ୍ରଭାବ ଆରମ୍ଭ ହୁଏ । ଏହି ଔଷଧର ପ୍ରଭାବ ପ୍ରାୟ ୫ ଘଣ୍ଟା ପର୍ଯ୍ୟନ୍ତ ରହିଥାଏ ଓ ବିସ୍ତାରୋତ-ବିମୋଚନ ବଟିକାର ପ୍ରଭାବ ପ୍ରାୟ ୧୨ ଘଣ୍ଟା ପର୍ଯ୍ୟନ୍ତ ରହିଥାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଅଇ, କୋଷ୍ଠକାଠିନ୍ୟ, ନିଦ୍ରାଳୁ ଭାବ, ଗଲୁ ଏବଂ ଦ୍ୱନ୍ଦ୍ୱ ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ନିମ୍ନ ସ୍ତରର ଶ୍ୱାସକ୍ରିୟା, ଆଡ୍ରେନାଲ୍ ଅଭାବ ଏବଂ ନିମ୍ନ ରକ୍ତଚାପ ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁ ନିର୍ଭରଶୀଳ ହୋଇପାରେ, ପ୍ରସବ ସମୟରେ ଶ୍ୱାସକ୍ରିୟା ସମସ୍ୟା ହୋଇପାରେ । ଏହାର ଅପବ୍ୟବହାର ହେବାର ଆଶଙ୍କା ଅଧିକ । ୧୯୧୪ ମସିହାରେ ଜର୍ମାନୀରେ ଅକ୍ସିମୋରଫୋନ ତିଆରି କରାଯାଇଥିଲା । ଏହା ୧୯୫୫ ମସିହାରେ ପେଟେଣ୍ଟ ହୋଇଥିଲା ଏବଂ ୧୯୫୯ରେ ଡାକ୍ତରୀ ବ୍ୟବହାର ପାଇଁ ଅନୁମୋଦିତ ହୋଇଥିଲା ଏହା ଏକ ଜେନେରିକ ଔଷଧ ଭାବରେ ଉପଲବ୍ଧ । ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ୫ ମିଗ୍ରା ଟାବଲେଟର ମୂଲ୍ୟ ପ୍ରାୟ ୧.୩୫ ଡଲାର ଅଟେ । ଅବୈଧ ବଜାରରେ ଏହି ପରିମାଣର ବଟିକା ୨୦୧୦ ମସିହାରୁ ପ୍ରାୟ ୭.୫୦ ଡଲାର ଥିଲା ।
ଏନପିଏଚ ଇନସୁଲିନ  (ଇଂରାଜୀ ଭାଷାରେ , ବା ଆଇସୋଫେନ ଇନସୁଲିନ/ ) ଏକ ମଧ୍ୟମ କାର୍ଯ୍ୟକାରୀ ଇନସୁଲିନ       ଯାହା ମଧୁମେହ ରୋଗୀଙ୍କର ରକ୍ତ ଶର୍କରା   ସ୍ତର ନିୟନ୍ତ୍ରଣ କରିବାକୁ ଦିଆଯାଏ । ଦିନ‌କୁ ଥରେ ବା ଦୁଇ ଥର ଇଞ୍ଜେକସନ ଆକାରରେ ଏହା ଦିଆଯାଏ । ଏହାର ପ୍ରଭାବ ୯୦ ମିନିଟ ମଧ୍ୟରେ ଆରମ୍ଭ ହୋଇ ୨୪ ଘଣ୍ଟା ପର୍ଯ୍ୟନ୍ତ ରହେ । ଏହା ସ‌ହିତ ସ୍ୱଳ୍ପ କାଳୀନ ନିୟମିତ ଇନସୁଲିନ   ମିଶେଇ କେତେକ ସଂସ୍କରଣ ବିକ୍ରୟ ହେଉଛି । ଏହାର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ନିମ୍ନ ରକ୍ତ ଶର୍କରା   ଦେଖାଯାଏ । ଏହା ବ୍ୟତୀତ ଇଞ୍ଜେକସନ ଦେଇଥିବା ସ୍ଥାନରେ ଯନ୍ତ୍ରଣା ଓ ଚର୍ମରେ ପରିବର୍ତ୍ତନ, ହାଇପୋକାଲେମିଆ ଓ ଆଲର୍ଜି ପ୍ରତିକ୍ରିୟା ଦେଖାଯାଏ । ଗର୍ଭାବସ୍ଥାରେ ଏହା ଶିଶୁପ୍ରତି ଅପେକ୍ଷାକୃତ ନିରାପଦ । ଏଥିରେ ଏନପିଏଚ ସ‌ହିତ ନିୟମିତ ଇନସୁଲିନ, ଜିଙ୍କ ଓ ଫିନଲ ମିଶ୍ରିତ ହୋଇଥାଏ ତାହାର ନିଉଟ୍ରାଲ ପିଏଚ ରହେ ଓ କ୍ରିସ୍ଟାଲ ଆକାରରେ ରହେ । ଏହାର ମାନବ ଓ ଘୁଷୂରି ବେସ୍‌ରେ ଦୁଇ ପ୍ରକାର ସଂସ୍କରଣ ମିଳେ । ପ୍ରୋଟାମିନ ଇନସୁଲିନ ପ୍ରଥମେ ସନ ୧୯୩୬ରେ ପ୍ରସ୍ତୁତ ହୋଇଥିଲା ଓ ସନ ୧୯୪୬ରେ ଏନପିଏଚ ପ୍ରସ୍ତୁତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ   ଏହି ଔଷଧର ଏକ ହଜାର ୟୁନିଟର ହୋଲସେଲ କ୍ରୟ ମୂଲ୍ୟ ୨.୨୩ରୁ ୧୦.୩୫ ଆମେରିକୀୟ ଡଲାର । ସଂଯୁକ୍ତ ରାଷ୍ଟ୍ରରେ ଏହାର ମୂଲ୍ୟ ପ୍ରାୟ ୭.୪୮ ପାଉଣ୍ଡ ଓ ଯୁକ୍ତରାଷ୍ଟ୍ର ଆମେରିକାରେ ଏହାର ମୂଲ୍ୟ ପ୍ରାୟ ୧୩୪.୦୦ ଆମେରିକୀୟ ଡଲାର ।
ସମ୍ବଲପୁର ଭାରତର ଓଡ଼ିଶାରେ ଥିବା ସମ୍ବଲପୁର ଜିଲ୍ଲାର ମୁଖ୍ୟ ସଦର ମହକୁମା ଓ ଏକ ମୁଖ୍ୟ ସହର । ସମ୍ବଲପୁର ପଶ୍ଚିମ ଓଡ଼ିଶାର ଏକ ପ୍ରମୁଖ ଐତିହାସିକ ସହର । ସମବଲପୁର ତାର ସମ୍ବଲପୁରୀ ଶାଢ଼ି ପାଇଁ ବିଶ୍ୱ ପ୍ରସିଦ୍ଧ  ଏଠାରେ ସମଲେଶ୍ୱରୀ ମନ୍ଦିର ରହିଛି । ଏଠାରେ ହିରାକୁଦ ନଦୀବନ୍ଧ ରହିଛି, ଯାହା ଏସିଆର ସବୁଠୁ ବୃହତ୍ ନଦୀ ବନ୍ଧ  ଭୂଗୋଳ ଓଡ଼ିଶାର ପଶ୍ଚିମ ଦିଗରେ ଏହି ସହର ଅବସ୍ଥିତ  ଏହି ସହର ପାହାଡ଼ ବନ ଘେରା, ପ୍ରାକୃତିକ ସୌନ୍ଦର୍ଯ୍ୟରେ ପରିପୂର୍ଣ୍ଣ  ଇତିହାସ ପର୍ଯ୍ୟଟନ ଓ କଳା ପଶ୍ଚିମ ଓଡ଼ିଶାର ଏହି ପ୍ରମୁଖ ସହରରେ ନାନାଦି କଳାକୃତି ଦେଖିବାକୁ ମିଳେ  ସମ୍ବଲପୁରର ଅଧିଷ୍ଠାତ୍ରୀ ଦେବୀ ମାଁ ସମଲେଇ ଏହି ସହରରେ ପୂଜା ପାଆନ୍ତି  ଏଠି ବାର ମାସରେ ତେର ପରବ  କଳା ସଂସ୍କୃତିରେ ଭରପୂର ସମ୍ବଲପୁର ସହର  ସମ୍ବଲପୁରୀ ନାଚ, ବାଦ୍ୟଯନ୍ତ୍ର, ସମ୍ବଲପୁରୀ ଶାଢ଼ୀ ଏହି ସହରର ପରିଚୟ  ରଙ୍ଗବତୀ ଗୀତ ପୁରା ବିଶ୍ୱକୁ ହଲାଇ ପାରିଛି  ଏ ବର୍ଷ ରଙ୍ଗବତୀର ଗାୟକ ଜିତେନ୍ଦ୍ରୀୟ ହରିପାଲ ସମ୍ମାନଜନକ ପଦ୍ମଶ୍ରୀ ପୁରସ୍କାର ପାଇଛନ୍ତି
ଭଣ୍ଡାରିପୋଖରୀ  (କ୍ରମିକ ସଂଖ୍ୟା: ୪୩) ଭଦ୍ରକ ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ  । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ଭଣ୍ଡାରିପୋଖରୀ ବ୍ଳକ ଓ ବନ୍ତ ବ୍ଳକ । ଗତ ୨୦୧୪ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ପ୍ରଫୁଲ୍ଲ ସାମଲ ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ସୁବ୍ରତ କୁମାର ଦାସଙ୍କଠାରୁ ୩୪୦୯୭ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି। ଗତ ୨୦୦୯ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ପ୍ରଫୁଲ୍ଲ ସାମଲ, ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ବଦ୍ରୀ ନାରାୟଣ ଧଳଙ୍କଠାରୁ ୨୦,୪୧୦ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ । ୨୦୦୯ ନିର୍ବାଚନ ଫଳାଫଳ *: ମୋଟ ବୈଧ ଭୋଟର ଶତକଡ଼ା ଭାଗ ନିର୍ବାଚିତ ବିଧାୟକଗଣ ୧୯୭୪ରୁ ୨୦୦୯ ମଧ୍ୟରେ ମୋଟ ୯ଥର ନିର୍ବାଚନ ଅନୁଷ୍ଠିତ ହୋଇସାରିଛି ।
ଚୁଡ଼ା  (ଇଂରାଜୀରେ ବା ) ଚୋପା ଛଡ଼ା ହୋଇଥିବା ଚାଉଳ ଯାହାକୁ କୁଟି ଚେପା କରାଯାଇଥାଏ  । ମାଲ୍‌ୱାରେ ଏହାକୁ ପୋହେ କୁହାଯାଏ ଓ ଏହି ସ୍ଥାନରେ ଏହାର ଉତ୍ପତ୍ତି ହୋଇଥିଲେ । ପାଣି ବା ଖୀର ଭଳି ତରଳ ପଦାର୍ଥରେ ପକେଇଲେ ଏହ ଫୁଲିଯାଏ । ଏହାର ମୋଟେଇ ଅତି ପତଳା ବା ଚାଉଳର ୪ଗୁଣ ମୋଟା ହୋଇପାରେ । ଏହା ଅତି ହଜମ ହେଉଥିବା ଖାଦ୍ୟ, ଭାରତ ,ନେପାଳ ଓ ବାଙ୍ଗଲାଦେଶ ଆଦି ଦେଶମାନଙ୍କରେ ଲୋକଙ୍କର ଅତି ପ୍ରିୟ । ଏହା ଜଳଖିଆ ଭାବରେ ଖିଆଯାଏ ଓ ହାଲୁକା ସ‌ହଜ ଫାଷ୍ଟ ଫୁଡ୍ ହିସାବରେ ଭାରତୀୟ ଖାଦ୍ୟ ଭାବେ ସପ୍ତାହେ ବା ଅଧିକ ରଖି ମଧ୍ୟ ଖିଆଯାଏ । ଆଞ୍ଚଳିକ ନାମ ଏହାକୁ ଓଡ଼ିଆ ଭାଷାରେ ଚୁଡ଼ା, ତେଲୁଗୁରେ ଅଟୁକୁଳୁ        , ତାମିଲି , ମାଲୟାଲମ୍‌ରେ ଅଭଲ୍    , ବିହାର ଓ ଝଡ଼ଖଣ୍ଡରେ ଚିଉରା, ବଙ୍ଗଳା ଓ ଆସାମରେ ଚିରା      , ମଇଥିଳି, ନେପାଳୀ, ଭୋଜପୁରୀ ଓ ଛତିଶଗଡ଼ ଭାଷାରେ ଚିଉରା      , ହିନ୍ଦିରେ , ବା ପାଉୱା, ନେୱାରିରେ ବାଜି, ମରାଠୀରେ ପୋହେ,      , ଓ ଗୁଜରାଟୀରେ ପାଉଆ/ପାଉଁଆ /       କୁହାଯାଏ । ଚୁଡ଼ାକୁ ପାଣି ବା ଦୁଧରେ ବୁଡ଼େଇ, ସ୍ୱାଦ ଅନୁସାରେ ଚିନି ଓ ଲୁଣ ଦେଇ ଖିଆଯାଏ କିମ୍ବା ତାହାକୁ ଜାଇଫଳ, କିସ୍‌ମିସ୍, ଗୁଜୁରାତି ଓ ଅନ୍ୟାନ୍ୟ ମସଲା ସ‌ହ ତେଲରେ ସାମାନ୍ୟ ଭାଜି ଖିଆଯାଏ । ମାଲ୍‌ୱା, ଉଜ୍ଜୟିନୀ ଓ ଇନ୍ଦୋରରେ ଏହି ଭଜା ଚୁଡ଼ା ସକାଳ ଜଳଖିଆ ଭାବରେ ଖିଆଯାଏ । ଛତିଶଗଡ଼ରେ ଗୁଡ଼ ସ‌ହ ଏହାକୁ କଞ୍ଚା ଖାଆନ୍ତି । ମହାରାଷ୍ଟ୍ରରେ ସୋରିଷ, ହଳଦି, ଲଙ୍କାଗୁଣ୍ଡ, ସରୁ କଟା ପିଆଜକୁ ପ୍ରଥମେ ଭାଜି ଦିଆଯାଏ । ଭିଜା ଚୁଡ଼ା ବା ପୋହା ଏହି ଭଜା ହୋଇଥିବା ମସଲାରେ ମିଶେଇ ଦେଇ କିଛି ମିନିଟ୍ ଗୋଳାଇ ଦେଇ ଓହ୍ଲାଇ ଦିଆଯାଏ । ପୋହା ସ‌ହ ଜିଲାପି ଖିଆଯାଏ । ଚୁଡ଼ାରୁ ପ୍ରସ୍ତୁତ ଖାଦ୍ୟ ଚୁଡ଼ାଘଷା - ଚୁଡ଼ା ଗୁଣ୍ଡ, ନଡ଼ିଆ ଓ ଚିନି ଅଥବା ଗୁଡ଼ରେ ତିଆରି ଏକ ସୁମିଷ୍ଟ ବ୍ୟଞ୍ଜନ । ଚୁଡ଼ା କଦଳୀ ଚକଟା  (ଓଡ଼ିଆ ଖାଦ୍ୟ) - ଚୁଡ଼ା, ଦ‌ହି, ପାଚିଲା କଦଳୀ ସାଥିରେ ଗୁଡ଼ ବା ଚିନି ମିଶେଇ ଖିଆଯାଏ  । ଅଭଲ ନାନାଚଥୁ  କେରଳ ଖାଦ୍ୟ କିମ୍ବା - କ୍ଷୀର, ଚିନି, କୋରା ନଡ଼ିଆ ଓ ପାଚିଲା କଦଳୀ ସାଥିରେ ଚୁଡ଼ା ମିଶେଇ ଖିଆଯାଏ । ଅଭଲ ଭେଲାୟିଚଥୁ  କେରଳ ଖାଦ୍ୟ - ଚୁଡ଼ାକୁ ଘିଅରେ ଭାଜି ଗୁଡ଼, ଡାଲି, କାଜୁ, ଚିନାବାଦାମ ଓ କୋରାନଡ଼ିଆ ସାଥିରେ ମିଶେଇ ଖିଆଯାଏ । ଦ‌ହି ଚୁଡ଼ା  (ନେପାଳ ଖାଦ୍ୟ) - ଚୁଡ଼ା, ପାଚିଲା କଦଳୀ, ଦ‌ହି ଓ ଚିନି ମିଶେଇ ଖିଆଯାଏ  । ସବୁ ସମୟରେ ଖିଆଗଲା ମଧ୍ୟ ଧାନ ବୁଣା ସମ୍ୟରେ ଚାଷୀମାନେ ଏହାକୁ ଖାଆନ୍ତି । ଢାଉ ଭାଜି  (ନେୱାର ଖାଦ୍ୟ) - ଗୋଟିଏ ପାତ୍ରରେ ଚୁଡ଼ା ଭାଜିଦିଆଯାଏ ଓ ଏହା ସାଥିରେ ଦ‌ହି ଓ ଚିନି ମିଶେଇ ଖିଆଯାଏ  । ଅଣ୍ଡା ପଲାଉ  (ନେପାଳ ଖାଦ୍ୟ) - ମସଲାଯୁକ୍ତ ଅଣ୍ଡା ସାଥିରେ ଶୁଖିଲା ଚୁଡ଼ା ଫେଣ୍ଟି ଆମଲେଟ୍ ଭଳି ତିଆରି କରା‌ଯାଏ ଓ କିଛି ସମୟ ପରେ ଏହାକୁ ଲାଲ୍ ହେବା ପର୍ଯ୍ୟନ୍ତ ରନ୍ଧାଯାଏ  । ଚୁଡ଼ା ସନ୍ତୁଳା ବା ଚୁଡ଼ା ଉପମା- ଚୁଡ଼ା, ଆଳୁ, ବାଦାମ ଏବଂ ବିଭିନ୍ନ ପରିବା ଆଦିକୁ ମିଶାଇ ପ୍ରସ୍ତୁତ କରାଯାଇଥାଏ । ଚୁଡ଼ାଭଜା 2023-02-28 . ସଂସ୍କୃତି  'ସନାଇ ଚୌଘଡେ'    ନାମକ ମରାଠୀ ସିନେମାରେ କୁଣ୍ଡେ ପୋହେ ଶୀର୍ଷକ ଗୀତ ଦିଆଯାଇଥିଲା ।
ଶିଶୁଲେଖା, ଓଡ଼ିଶା ସରକାରଙ୍କଦ୍ୱାରା ପ୍ରକାଶିତ ଏକ ଶିଶୁ ପତ୍ରିକା । ଏହା ଏକ ମାସିକ ପତ୍ରିକା । ଇତିହାସ ଓଡ଼ିଶା ସରକାରଙ୍କ ବିଦ୍ୟାଳୟ ଓ ଗଣଶିକ୍ଷା ବିଭାଗ ତରଫରୁ ୧୯୭୧ ମସିହାରେ ଏହି ପତ୍ରିକା ପ୍ରକାଶନ ଆରମ୍ଭ ହୋଇଥିଲା । ସେତେବେଳେ ଏହା ଶିକ୍ଷାବିଭାଗ ତରଫରୁ ଶିଶୁ ସାହିତ୍ୟ ସମିତିଦ୍ୱାରା ପ୍ରକାଶିତ ହେଉଥିଲା । ଅନନ୍ତ ପଟ୍ଟନାୟକ ଏହି ପତ୍ରିକାର ସମ୍ପାଦନା କରୁଥିଲେ । ୧୯୯୨-୯୩ ମସିହା ପର୍ଯ୍ୟନ୍ତ ଏହାର ପ୍ରକାଶନ ଅନବରତ ଚାଲିଥିଲା । ୨୦୦୪-୦୫ ମସିହାରେ ଏହା କିଛି ମାସ ପର୍ଯ୍ୟନ୍ତ ପୁନଃ ପ୍ରକାଶିତ ହୋଇଥିଲା । ପୁଣି କିଛି ବର୍ଷର ବ୍ୟବଧାନ ପରେ ୨୦୧୦ ମସିହା ଜୁଲାଇ ୮ ତାରିଖରୁ ଓଡ଼ିଆ ଭାଷା ପ୍ରତିଷ୍ଠାନ ତରଫରୁ ଏହା ଏକ ତ୍ରୈମାସିକ ପତ୍ରିକା ଭାବରେ ପ୍ରକାଶିତ ହେବାକୁ ଲାଗିଲା । ୩ ବର୍ଷ ପରେ ପୁଣି ୨୦୧୩ ମସିହାରେ ଏହାର ପ୍ରକାଶନ ବନ୍ଦ ହୋଇଥିଲା । ୨୦୨୧ ଅପ୍ରେଲ ୧ ତାରିଖରୁ ଏହାର ପୁନଃ ପ୍ରକାଶନ ଆରମ୍ଭ ହୋଇଥିଲା । ୨୦୨୧ ମସିହାରେ ଏହି ପତ୍ରିକାର ଇ-ସଂସ୍କରଣ ପ୍ରକାଶ କରାଯିବାର ମଧ୍ୟ ଯୋଜନା କରାଯାଇଥିଲା । ୨୦୨୧ରୁ ଏହି ପତ୍ରିକାର ସମ୍ପାଦକମଣ୍ଡଳୀରେ ଦାଶ ବେନହୁର କାର୍ଯ୍ୟ କରିଥିଲେ । ପୂର୍ବରୁ ଏହି ପତ୍ରିକାର ସମ୍ପାଦକ ଭାବରେ ଅନନ୍ତ ପଟ୍ଟନାୟକ, ପ୍ରସନ୍ନ କୁମାର ମିଶ୍ର  ( ୧୯୮୧ - ୧୯୯୧ ) , ବୀରକିଶୋର ଦାସ ଓ ଜଗନ୍ନାଥ ମହାନ୍ତି ଆଦି କାର୍ଯ୍ୟ କରିଥିଲେ  ।
ଡିଫ୍ଲୋରାସୋନ ଡାଇସେଟେଟ  (ଇଂରାଜୀ ଭାଷାରେ ), ଅନ୍ୟମାନଙ୍କ ମଧ୍ୟରେ ସୋରକୋନ   ବ୍ରାଣ୍ଡ ଏହାର ଏକ ବିକ୍ରୟ ନାମ, ହେଉଛି ଏକ ସ୍ଥାନୀୟ ଷ୍ଟିରଏଡ  । ଏହା ଆଟୋପିକ୍ ଡର୍ମାଟାଇଟିସ୍, ସୋରିଆସିସ ଏବଂ ଆଲର୍ଜି ଜନିତ ସଂସ୍ପର୍ଶ ଡର୍ମାଟାଇଟିସ ରୋଗ ଚିକିତ୍ସା ପାଇଁ ବ୍ୟବହୃତ ହୁଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଉତ୍ତେଜନା, ଲୋମକୂପ ପ୍ରଦାହ, ବ୍ରଣ, ହ୍ରାସ ହୋଇଥିବା ବର୍ଣ୍ଣ, ପେରିଓରାଲ୍ ଚର୍ମ‌ପ୍ରଦାହ, ସଂକ୍ରମଣ, କେଶ ବୃଦ୍ଧି, ଏବଂ ଚର୍ମରେ ଗାର ପଡ଼ିବା ଦେଖାଯାଏ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ କୁସିଙ୍ଗ ସିଣ୍ଡ୍ରୋମ ଏବଂ ଆଲର୍ଜି ପ୍ରତିକ୍ରିୟା ହୋଇପାରେ । ଯୁକ୍ତରାଷ୍ଟ୍ରରେ ଏହାର ଶକ୍ତିକୁ ତୃତୀୟ ଶ୍ରେଣୀଭୁକ୍ତ କରାଯାଇଛି  ଗ୍ରୁପ  । ୧୯୭୭ ମସିହାରେ ଯୁକ୍ତରାଷ୍ଟ୍ରରେ ଡାକ୍ତରୀ ବ୍ୟବହାର ପାଇଁ ଡିଫ୍ଲୋରାସୋନ ଡାଏସେଟେଟକୁ ଅନୁମୋଦନ କରାଯାଇଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ୩୦ ଗ୍ରାମ ଟ୍ୟୁବ୍ ମୂଲ୍ୟ ପ୍ରାୟ ୬୫ ଡଲାର ଅଟେ ।
ଅମିନ ଗାଜି ଜଣେ ଭାରତୀୟ ଅଭିନେତା । ସେ ୨୦୦୧ ମସିହାର ହିନ୍ଦୀ କଥାଚିତ୍ର ଲଗାନ ଏବଂ ୨୦୦୩ର ହାସ୍ୟାତ୍ମକ ହିନ୍ଦୀ କଥାଚିତ୍ର ହଙ୍ଗାମା ପାଇଁ ଜଣାଶୁଣା । ବ୍ୟକ୍ତିଗତ ଜୀବନ ଅମିନ ଗାଜି ୧୯୮୮ ମସିହାର ଡିସେମ୍ବର ୩୧ ତାରିଖରେ ମୁମ୍ବାଇଠାରେ ଜନ୍ମଗ୍ରହଣ କରିଥିଲେ । ସେ ୨୦୧୪ ମସିହାର ଶାହୀନା ତଜ ବେଗମ୍‌ଙ୍କୁ ବିବାହ କରିଥିଲେ ଏବଂ ୨୦୧୮ ମସିହାରେ ଉଭୟଙ୍କର ମଧ୍ୟରେ ବିବାହ ବିଚ୍ଛେଦ ହୋଇଥିଲା । ୨୦୨୨ ମସିହାରେ ସେ ଆଲିୟା ଜରିୱାଲାଙ୍କୁ ବିବାହ କରିଛନ୍ତି ।
ନୀରା ଦେଶାଇ  (୧୯୨୫ - ୨୫ ଜୁନ୍ ୨୦୦୯) ଭାରତରେ ମହିଳା ଅଧ୍ୟୟନର ଅନ୍ୟତମ ନେତା ଏବଂ ଜଣେ ପ୍ରଫେସର, ଗବେଷକ, ଏକାଡେମିକ୍, ରାଜନୈତିକ କାର୍ଯ୍ୟକର୍ତ୍ତା ତଥା ସାମାଜିକ କର୍ମୀ ଭାବରେ ତାଙ୍କର ଅବଦାନ ପାଇଁ ଉଲ୍ଲେଖ କରାଯାଇଥିଲା  । ସେ ୧୯୭୪ ମସିହାରେ ମହିଳା ଅଧ୍ୟୟନ ପାଇଁ ଏହାର ପ୍ରଥମ ଗବେଷଣା କେନ୍ଦ୍ର ଏବଂ ଗ୍ରାମୀଣ ବିକାଶ କେନ୍ଦ୍ର ପ୍ରତିଷ୍ଠା କରିଥିଲେ । ସେ ୧୯୫୪ ମସିହାରେ ମହିଳା ବିଶ୍ୱବିଦ୍ୟାଳୟରେ ଯୋଗ ଦେଇଥିଲେ ଏବଂ ପ୍ରଫେସର ତଥା ସମାଜବିଜ୍ଞାନ ବିଭାଗର ମୁଖ୍ୟ  (ସ୍ନାତକୋତ୍ତର) ଭାବରେ ବିଭିନ୍ନ ଶାସକ ଦଳର ଏକ ଅଂଶ ଥିଲେ  । ଜୀବନି ଦେଶାଇ ୧୯୨୫ ମସିହାରେ ଗୁଜରାଟୀ ପରିବାରରେ ଜନ୍ମଗ୍ରହଣ କରିଥିଲେ ଯିଏକି, ଭାରତୀୟ ସ୍ୱାଧୀନତା ଆନ୍ଦୋଳନରେ ଜଡ଼ିତ ଥିଲେ । ଦେଶାଇ ନିଜେ ଅଳ୍ପ ବୟସରେ ସ୍କୁଲ ଛାତ୍ର ଭାବରେ ସ୍ୱାଧୀନତା ଆନ୍ଦୋଳନରେ ଯୋଗ ଦେଇଥିଲେ ଯେତେବେଳେ ସେ ଇନ୍ଦିରା ଗାନ୍ଧୀଙ୍କଦ୍ୱାରା ପ୍ରତିଷ୍ଠିତ ବାନର ସେନାମାନଙ୍କର ଏକ ଅଂଶ ହୋଇଥିଲେ, ଯାହା ରାଜନୈତିକ ସନ୍ଦେଶର ଭୂତଳ ପ୍ରଚାରରେ ସାହାଯ୍ୟ କରିଥିଲା  ଏବଂ ପ୍ରକାଶନକୁ ନିଷିଦ୍ଧ କରିଥିଲା । ଥିଓସୋଫିଷ୍ଟ ଆଦର୍ଶ ଉପରେ ପ୍ରତିଷ୍ଠିତ ସହ-ଶିକ୍ଷାନୁଷ୍ଠାନ ଫେଲୋସିପ୍ ସ୍କୁଲରେ ନୀରା ତାଙ୍କର ପ୍ରାଥମିକ ଶିକ୍ଷା କରିଥିଲେ । ସେ ୧୯୪୨ ମସିହାରେ ଏଲଫାଇନଷ୍ଟୋନ ବିଶ୍ୱବିଦ୍ୟାଳୟରେ ଯୋଗ ଦେଇଥିଲେ, କିନ୍ତୁ ମହାତ୍ମା ଗାନ୍ଧୀ ଭାରତ ଛାଡିବା ସଂକଳ୍ପ ଆରମ୍ଭ କରିବା ପରେ ସ୍ୱାଧୀନତା ଆନ୍ଦୋଳନରେ ଭାଗ ନେବା ପାଇଁ ଆନୁଷ୍ଠାନିକ ଶିକ୍ଷା ଛାଡିଥିଲେ । ନୀରା ୧୯୪୭ ମସିହାରେ ସାଥୀ ସମାଜବିଜ୍ଞାନୀ ଅକ୍ଷୟ ରମଣଲାଲ ଦେଶାଇଙ୍କୁ ବିବାହ କରିଥିଲେ । ପରିଶେଷରେ, ଅଧ୍ୟୟନ ସମାପ୍ତ କରି ଦୀଶାଇ ସ୍ୱାଧୀନତାର କିଛି ସମୟ ପରେ ସ୍ନାତକୋତ୍ତର ଅଧ୍ୟୟନ ସମାପ୍ତ କଲେ । ତାଙ୍କର ଏମ.ଏ ଆଧୁନିକ ଭାରତରେ ମହିଳାମାନଙ୍କ ଉପରେ କେନ୍ଦ୍ରିତ ଥିଲା, ଯାହାକୁ ପରେ ୧୯୫୭ ମସିହାରେ ପ୍ରକାଶ କରାଗଲା । ଭାରତରେ ମହିଳା ଆନ୍ଦୋଳନର ଦୃଶ୍ୟ ଉପରେ ଦେଶାଇଙ୍କ ସ୍ଥାୟୀ ପ୍ରଭାବ ଥିଲା ଯେ ସେ କାର୍ଯ୍ୟକର୍ତ୍ତା-ପଣ୍ଡିତଙ୍କ ଭୂମିକାକୁ ବର୍ଣ୍ଣନା କରିଥିଲେ । ଦେଶାଇ ସ୍ପଷ୍ଟ କରିଛନ୍ତି ଯେ ଭାରତର ସାମୂହିକ ସାମାଜିକ-ସାଂସ୍କୃତିକ ଚେତନା ଭାରତୀୟମାନଙ୍କର ପ୍ରକୃତ, ସାମଗ୍ରୀକ ସୁସ୍ଥତା ଉପରେ ବ୍ୟାପକ ପ୍ରଭାବ ପକାଇଥାଏ । ତାଙ୍କ ଜୀବନ ଏବଂ କାର୍ଯ୍ୟ ଉପରେ ସବୁଠାରୁ ବଡ ପ୍ରଭାବ ହେଉଛି ଜଣେ ଅଳ୍ପ ଜଣାଶୁଣା ସାମାଜିକ କର୍ମୀ ତଥା କଂଗ୍ରେସ ସାଂସଦ ପୁଷ୍ପା ମେହେଟ୍ଟା । ସେ ପ୍ରଥମ ମହିଳା ଯିଏକି ମହିଳାମାନଙ୍କ ପାଇଁ ଏକ ଉଦ୍ଧାର ଗୃହ ଆରମ୍ଭ କରିଥିଲେ, ସେମାନଙ୍କ ପାଇଁ ଶିକ୍ଷାଗତ ଏବଂ ରୋଜଗାର ଉତ୍ସ ଯୋଗାଉଥିଲେ । ଦେଶାଇ କହିଛନ୍ତି ଯେ ତାଙ୍କର ଉତ୍ସର୍ଗୀକୃତତା ତାଙ୍କୁ ଅନେକ ଉପାୟରେ ପ୍ରେରଣା ଦେଇଥିଲା । ଦେଶାଇ ୨୫ ଜୁନ୍ ୨୦୦୯ ମସିହାରେ ମୁମ୍ବାଇରେ ମୃତ୍ୟୁ ବରଣ କରିଥିଲେ । ବୃତ୍ତିଗତ ସମୟସୀମା ଦେଶାଇଙ୍କର ବୃତ୍ତିଗତ କାର୍ଯ୍ୟ ଲିଙ୍ଗ ଅଧ୍ୟୟନର ଉନ୍ନତି, ଅନେକ ନୀତିଗତ ସୁପାରିଶ ମାଧ୍ୟମରେ ଏକାଡେମିକ୍ ଜୀବନରେ ବ୍ୟବହାରିକ ଅଭିଜ୍ଞତା ଆଣିବା, ନାଗରିକ ସମାଜ ଏବଂ ଏକାଡେମିକ୍ ପାଠ୍ୟକ୍ରମ ମଧ୍ୟରେ ଲିଙ୍କକୁ ବୁଝିବା ଏବଂ ପ୍ରୋତ୍ସାହିତ କରିବା ଉପରେ ଧ୍ୟାନ ଦେଇଥିଲେ । ୧୯୫୪ - ରେ ଯୋଗଦାନ କଲେ ୧୯୬୫ - ସମାଜବିଜ୍ଞାନରେ ତାଙ୍କର ପିଏଚଡି ସମାପ୍ତ କରିଥିଲେ ୧୯୭୨ - ଭାରତରେ ମହିଳାଙ୍କ ସ୍ଥିତି ଉପରେ କମିଟିର ସାମାଜିକ ଟାସ୍କ ଫୋର୍ସର ସଦସ୍ୟ ଭାବରେ ନିଯୁକ୍ତ ୧୯୭୫ - ମହିଳା ଅଧ୍ୟୟନ ପାଇଁ ଅନୁସନ୍ଧାନ ୟୁନିଟ୍ ପ୍ରତିଷ୍ଠା କଲେ ୧୯୮୨ - ଇଣ୍ଡିଆନ୍ ଆସୋସିଏସନ୍ ଫର୍ ମହିଳା ଷ୍ଟଡିଜ୍  ର ପ୍ରତିଷ୍ଠାତା ସଦସ୍ୟମାନଙ୍କ ମଧ୍ୟରୁ ଜଣେ ୧୯୮୭ - ଅନୌପଚାରିକ କ୍ଷେତ୍ରରେ ସ୍ୱୟଂ ନିଯୁକ୍ତ ମହିଳା ଏବଂ ମହିଳା ଜାତୀୟ ଆୟୋଗର ସଦସ୍ୟ ହୋଇଥିଲେ । ଦେଶାଇ ସମାଜ ବିଜ୍ଞାନ, ଇତିହାସ ଏବଂ ମହିଳା ଅଧ୍ୟୟନର ଛକରେ ଉଭୟ ଇଂରାଜୀ ଏବଂ ଗୁଜରାଟୀରେ ଲେଖିଛନ୍ତି ।
ବନ୍ନା ମିର୍ଜା  (ଜନ୍ମ: ୯ ସେପ୍ଟେମ୍ବର ୧୯୭୫) ଜଣେ ବଙ୍ଗଳାଦେଶୀ ଅଭିନେତ୍ରୀ ଯିଏକି କଥାଚିତ୍ର ଏବଂ ଦୂରଦର୍ଶନରେ ଅଭିନୟ କରିବା ସ‌ହିତ ବିଭିନ୍ନ ମଞ୍ଚ ନାଟକରେ ଅଭିନୟ କରନ୍ତି  । ବନ୍ନା ଅଭିନୟ ବ୍ୟତୀତ ସାମାଜିକ କର୍ଯ୍ୟରେ ମଧ୍ୟ ସକ୍ରିୟ ଅଛନ୍ତି । ସେ ହଜାରେରୁ ଅଧିକ ଦୂରଦର୍ଶନ ନାଟକରେ ଏବଂ କିଛି ମାର୍ମିକପୂର୍ଣ୍ଣ ଚଳଚ୍ଚିତ୍ରରେ ଅଭିନୟ କରିଛନ୍ତି । ମିର୍ଜା ୧୯୯୨ ମସିହାରେ ଅଭିନୟ ଆରମ୍ଭ କରିଥିଲେ । ସେତେବେଳେ ସେ ଏହି ଥିଏଟର ସମୂହର  'ଦେଶନାଟକ'  ନାମକ ଏକ ଥିଏଟର ସଂସ୍ଥାରେ ଯୋଗ ଦେଇ ତାଙ୍କ ପେଶା ଆରମ୍ଭ କରିଥିଲେ । ବର୍ତ୍ତମାନ ସେ ବଙ୍ଗଳାଦେଶ ଦୂରଦର୍ଶନ ଏବଂ ବଙ୍ଗଳାଦେଶ ବେତାର ସଂସ୍ଥାର ଜଣେ ନାମକରା କଳାକାର । ତାଙ୍କର ପ୍ରସିଦ୍ଧ ଥିଏଟର ନାଟକ ହେଲା  'ନିତ୍ୟପୂରାଣ' ,  'ଦର୍ପଣେ ଶରତଶଶୀ' ,  'ଏ ଡଲ୍' ,  'ହାଉସ୍' ,  'ଘରଲୋପଟ'  ଏବଂ ଆହୁରି ଅନେକ । ସେ ୧୦୦୦ରୁ ଅଧିକ ଦୂରଦର୍ଶନ ଧାରାବାହିକ ଏବଂ ନାଟକରେ ଅଭିନୟ କରିଛନ୍ତି । ସେ ଅନେକ ଥିଏଟର ସ୍କୁଲରେ ଜଣେ ପ୍ରଶିକ୍ଷକ ଭାବରେ କାର୍ଯ୍ୟ କରିଥିଲେ । ଚାରୁନିଗମ ଅଥବା ପ୍ରାଚ୍ୟାନ୍ତ ଭଳି ନାଟ୍ୟ ସଂସ୍ଥା ବନ୍ନାଙ୍କୁ ଜଣେ ଶିକ୍ଷକ ଭାବରେ ଯୋଗ ଦେବାକୁ ବାରମ୍ବାର ନିମନ୍ତ୍ରଣ କରିଥାନ୍ତି, କିନ୍ତୁ କିଛି ସାମାଜିକ ସଂସ୍ଥା ତାକୁ ଖାଲି ଶିକ୍ଷକ ନୁହେଁ, ନାଟକର ପ୍ରଶିକ୍ଷଣ ସ‌ହିତ ଜଣେ ସାର୍ବଜନିନ ବକ୍ତା ଭାବରେ ନିମନ୍ତ୍ରଣ କରିଥାନ୍ତି । ଜଣେ ସାମାଜିକ କର୍ମୀ ଭାବରେ ସେ ୟୁଏନ୍ଏଫ୍‌ପିଏ, ୟୁଏସ୍ଏଆଇ‌ଡି, ୱାରଲ୍ଡ ଭିଜିଅନ୍ ଭଳି ବେସରକାରୀ ଆଦି ସଂସ୍ଥା ପାଇଁ କାର୍ଯ୍ୟ କରୁଛନ୍ତି । ଏହି ସଂସ୍ଥାଗୁଡ଼ିକ ମୁଖ୍ୟତଃ ଯୁବ ଏବଂ ମହିଳା ସଶକ୍ତିକରଣ ତ‌ଥା ବିକାଶ ପାଇଁ କାର୍ଯ୍ୟ କରୁଛନ୍ତି । ଏତଦ୍‌ ବ୍ୟତୀତ ସେ ଏଡ୍‌ସ୍, ଗୁଟୁଖା, ଆତଙ୍କବାଦୀ ତ‌ଥା ଯୁବଶକ୍ତି ଉପରେ ବିଭିନ୍ନ ସାମାଜିକ ସଚେତନତା ଅଭିଯାନ ଆଦି ପାଇଁ କାର୍ଯ୍ୟ କରୁଥିବା ବେସରକାରୀ ସଂସ୍ଥା ଆଦି ସ‌ହ ଯୋଡ଼ି ହୋଇ କାର୍ଯ୍ୟ କରୁଛନ୍ତି । ଆକ୍ଟରସ୍ ଇକ୍ୟୁଟି, ଦୂରଦର୍ଶନ କଳାକାରମାନଙ୍କ ପାଇଁ ଏକ ବ୍ୟବସାୟୀ ସଂସ୍ଥାର କାର୍ଯ୍ୟକାରୀ ସମ୍ପାଦକ ଭାବରେ ନିର୍ବାଚିତ ହୋଇ ସେ ୨୦୧୮ରୁ କାର୍ଯ୍ୟ କରୁଛନ୍ତି । ଏଥି ସ‌ହିତ ସେ ଶିକ୍ଷାନୁଷ୍ଠାନ, ସାମାଜିକ ସେବା ସଂସ୍ଥା, ଦୂରଦର୍ଶନ ଚେନାଲ ଭଳି ସାମାଜିକ ମଞ୍ଚରେ ବିଭିନ୍ନ ସାମାଜିକ ଅସୁବିଧା ଉପରେ ବକୃତା ଦେଇଥାନ୍ତି । ଜନ୍ମ ଏବଂ ଶିକ୍ଷା ବନ୍ନା ମିର୍ଜା ୧୯୭୫ ମସିହା ସେପ୍ଟେମର ୯ ତାରିଖରେ ବଙ୍ଗଳାଦେଶର କୁଷ୍ଟିଆ ଜିଲ୍ଲାରେ ଜନ୍ମଗ୍ରହଣ କରିଥିଲେ । ସେ ଢାକା ବିଶ୍ୱବିଦ୍ୟାଳୟରୁ ଥିଏଟରରେ ସ୍ନାତକ ହାସଲ କରିଛନ୍ତି । ଅଭିନୟ ଜୀବନ ୧୯୯୧ରେ ବନ୍ନା ମିର୍ଜା ଅଭିନୟ ଦୁନିଆରେ ପ୍ରବେଶ କରିଥିଲେ । ସେ ଦେଶନାଟକ ନାମକ ଏକ ଥିଏଟର ସଂସ୍ଥାରେ ପ୍ରଥମେ ଯୋଗ ଦେଇଥିଲେ । ୧୯୯୭ ମସିହାରେ ଦୂରଦର୍ଶନରେ ପ୍ରଥମ କରି ଅଭିନୟ ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ ଦୂରଦର୍ଶନ ଧାରାବାହିକ ଥିଲା  'ସୁଖର ନଗର' , ଯାହାର ନିର୍ଦ୍ଦେଶନା ଦେଇଥିଲେ ସାଇଦୁଲ ଅନାମ ତୁତୁଲ । ମିର୍ଜା ଏକାତୋର ଟିଭିରେ ପ୍ରସାରିତ ଏକ ଦୂରଦର୍ଶନ କାର୍ଯ୍ୟକ୍ରମ ଏକାତୋରେର ଶୋକଲର ଉପସ୍ଥାପନା କରିଥିଲେ । ୨୦୦୯ରେ ସେ ତନବୀର ମୋକାମେଲଙ୍କର ନିର୍ଦ୍ଦେଶନାରେ ରାବେୟାରେ ଅଭିନୟ କରିଥିଲେ । ମିର୍ଜା ଫିଲ୍ମ ଆର୍ଟିଷ୍ଟସ୍ ଆସୋସିଏସନ୍‌କୁ କାର୍ଯ୍ୟକାରୀ ସମ୍ପାଦକ ଭାବରେ ନିର୍ବାଚିତ ହୋଇଥିଲେ । ୨୦୧୬ରେ ସେ ବାଂଲା ଟ୍ରିବୁନ୍‌ର ମାର୍କେଟିଂରେ ଯୋଗ ଦେଇଥିଲେ । ବୈବାହିକ ଜୀବନ ମିର୍ଜା ୨୦୧୦ ମସିହାରେ ବିବାହ କରିଥିଲେ । ତାଙ୍କ ପତି ଡ. ମାନସ ଚୌଧୁରୀ ଜାହାଙ୍ଗୀର ନଗର ବିଶ୍ୱବିଦ୍ୟାଳୟରେ ଅଧ୍ୟାପନା କରୁଛନ୍ତି ।
କରୁଣାକର ଭୋଇ  (୧ ଜାନୁଆରୀ ୧୯୧୦ - ୯ ଫେବୃଆରୀ ୧୯୭୩) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୫୭ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଭବାନୀପାଟଣା ବିଧାନ ସଭା ନିର୍ବାଚନ ମଣ୍ଡଳୀରୁ ୨ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା କରୁଣାକର ଭୋଇ ୧୯୧୦ ମସିହାର ଜାନୁଆରୀ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ପତ୍ନୀଙ୍କ ନାମ ସୁଲୋଚନା ଭୋଇ । ରାଜନୈତିକ ଜୀବନ କରୁଣାକର ଭୋଇ ଓଡ଼ିଶା ରାଜନୀତିରେ ଅଖିଳ ଭାରତୀୟ ଗଣତନ୍ତ୍ର ପରିଷଦର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ କରୁଣାକର ୧୯୭୩ ମସିହାର ଫେବୃଆରୀ ୯ ତାରିଖରେ ୬୩ ବର୍ଷ ବୟସରେ ମୃତ୍ୟୁବରଣ କରିଥିଲେ ।
ପୁଞ୍ଜାଇପୁଗାଲୁର ଏକ ଭାରତୀୟ ସହର ପଞ୍ଚାୟତ   ଅଟେ । ଏହା ତାମିଲନାଡୁର କପୁର୍ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ପୁଞ୍ଜାଇପୁଗାଲୁର ସହରର ମୋଟ ଜନସଂଖ୍ୟା ୨୦୩୦୬ ଅଟେ । ସେଥି ମଧ୍ୟରୁ ୪୯.୯୨% ଜଣ ପରୁଷ ହୋଇଥିବା ବେଳେ ୫୦.୦୮% ଜଣ ନାରୀ ଅଟନ୍ତି । ପୁଞ୍ଜାଇପୁଗାଲୁରର ସାକ୍ଷରତା ହାର ୬୯.୪୩% ଅଟେ । ଏହା ଜାତୀୟ ହାରଠାରୁ ୪.୫୯% ପ୍ରତିଶତ କମ ଅଟେ । ସେଥିରୁ ୩୯.୦୩% ପ୍ରତିଶତ ପୁରୁଷ ଓ ୩୦.୪୦% ନାରୀ ଅଟନ୍ତି । ୧୦.୦୨% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ତାମିଲ ପୁଞ୍ଜାଇପୁଗାଲୁରର ସରକାରୀ ଭାଷା ଅଟେ ।
ଅଗ୍ନି ବୀଣା ୧୯୯୦ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ମନମୋହନ ମହାପାତ୍ର ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ଅସୀମ ବସୁ, ଜୟା ସ୍ୱାମୀ, ବୃନ୍ଦାବନ ବାରିକ, ହେମନ୍ତ ଦାସ, ନମ୍ରତା ଦାସ, ପୁଷ୍ପା ପଣ୍ଡା, ବିଜୟ ସାମଲ ଆଦି କଳାକାରମାନେ ଏଥିରେ ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ଅସୀମ ବସୁ ଜୟା ସ୍ୱାମୀ ବୃନ୍ଦାବନ ବାରିକ ହେମନ୍ତ ଦାସ ନମ୍ରତା ଦାସ ପୁଷ୍ପା ପଣ୍ଡା ବିଜୟ ସାମଲ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଶାନ୍ତନୁ ମହାପାତ୍ର ।
ଦକ୍ଷ ପ୍ରଜାପତି ଙ୍କର କନ୍ୟା ସତୀ ଶିବହୀନ ଯଜ୍ଞକୁ ଅସହ୍ୟ ମଣି ଯଜ୍ଞକୁଣ୍ଡକୁ ଝାସ ଦେବାପରେ ତାଙ୍କ ଶରୀରକୁ ଶିବ କାନ୍ଧରେ ବହନ କରି କ୍ରୋଧ ଜର୍ଜରିତ ହୋଇ ଭ୍ରମଣ କରିବାରେ ଲାଗିଲେ। ତାଙ୍କ ହସ୍ତରୁ ସତୀଙ୍କର ଶରୀର ଅଂଶମାନ ବିଭିନ୍ନ ସ୍ଥାନମାନଙ୍କରେ ପଡ଼ି ତାହା ଏକ ଏକ ଶକ୍ତିପୀଠରେ ପରିଣତ ହୋଇଛି। ପୌରାଣିକ ଶିବ ମହାପୁରାଣ ଅନୁସାରେ ଦେବୀ ସତୀଙ୍କ ପିତା ଦକ୍ଷ ପ୍ରଜାପତି ନିଜ ରାଜଧାନୀରେ ଏକ ମହାଯଜ୍ଞର ଆୟୋଜନ କଲେ ଏବଂ ସମସ୍ତ ଦେବଦେବୀ ଓ ମୁନୀଋଷିମାନଙ୍କୁ ନିମନ୍ତ୍ରଣ କଲେ । ଶିବଙ୍କର ଅସ୍ୱାଭାବିକ ଜୀବନ ଯାତ୍ରା, ଚାଲିଚଳନ ଓ ବେଶଭୁଷାକୁ ସେ ନାପସନ୍ଦ କରୁଥିଲେ । ଏକଦା ଦକ୍ଷ ପ୍ରଜାପତି ଏକ ସମାବେଶରେ ଉପସ୍ଥିତ ହୁଅନ୍ତେ ସବୁ ଦେବତା ଓ ଋଷିମାନେ ତାଙ୍କୁ ସମ୍ମାନ ଦେଖାଇ ଠିଆହୋଇ ପଡ଼ିଲେ, କିନ୍ତୁ ଶିବ ଏକା ଅନ୍ୟମନସ୍କ ହୋଇ ବସିରହିଲେ । ତେଣୁ ଦକ୍ଷ ପ୍ରଜାପତି ଉକ୍ତଯଜ୍ଞରେ ଶିବଙ୍କୁ ଯୋଗଦେବାକୁ ନିମନ୍ତ୍ରଣ କଲେନାହିଁ । ଦେବୀ ସତୀ ଶିବଙ୍କ ବାରଣ ସତ୍ତ୍ୱେ ପିତ୍ରାଳୟକୁ ଗଲେ ଓ ଦକ୍ଷ ପ୍ରଜାପତିଙ୍କୁ ନିଜସ୍ୱାମୀଙ୍କୁ ନିମନ୍ତ୍ରଣ ନକରି ଉଚିତ କରିନାହାନ୍ତି ବୋଲି ଚେତାଇଦେଲେ । କିନ୍ତୁ ଦକ୍ଷ ପ୍ରଜାପତି ମହାଦେବଙ୍କର ଅପମାନ କଲେ । ଏହାକୁ ସହ୍ୟ କରି ନପାରି ସତୀ ମହାଯଜ୍ଞ କୁଣ୍ଡରେ ନିଜକୁ ଆତ୍ମବିସର୍ଜନ ଦେଲେ । ଯଜ୍ଞାଗ୍ନିରେ ପ୍ରାଣାହୁତି ଦେବା ମାତ୍ରେ ସତୀଙ୍କ ଶରୀରରୁ ଆଲୋକମୟ ଜ୍ୱାଳାମୁଖୀ ଉତ୍ପନ ହେଲା । ମହାଦେବ ସତୀଙ୍କୁ ଏତେ ଭଲପାଉଥିଲେ ଯେ, ସେ ଯଜ୍ଞକୁଣ୍ଡରୁ ଦଗ୍ଧ ଶରୀରକୁ ନିଜ କାନ୍ଧରେ ନେଇ ନାନା ଦେଶ ପାଗଳପ୍ରାୟ ଘୁରିବୁଲିଲେ । ଶିବଶଙ୍କରଙ୍କର ଏପରି କ୍ରୋଧାନ୍ୱିତ ଓ ବିବତ୍ସ ଅବସ୍ଥା ଦେଖି ସ୍ୱୟଂବିଷ୍ଣୁ ଧନୁଶରଦ୍ୱାରା ସତୀଙ୍କର ଶରୀରକୁ ଖଣ୍ଡବିଖଣ୍ଡିତ କରିଦେଲେ । ଯେଉଁ ଯେଉଁ ସ୍ଥାନମାନଙ୍କରେ ସତୀଙ୍କର ଦିବ୍ୟ ଅଙ୍ଗ ପ୍ରତ୍ୟଙ୍ଗ ପଡ଼ିଲା, ସେହିସବୁ ସ୍ଥାନଗୁଡ଼ିକରେ ଭିନ୍ନଭିନ୍ନ ଶକ୍ତିପୀଠମାନ ଗଢିଉଠିଲା ଓ ବିଭିନ୍ନନାମରେ, ବିଭିନ୍ନ ରୂପରେ ଦେବୀସତୀ ପୂଜା ପାଇଆସୁଛନ୍ତି ।
ସୁପ୍ରିୟା କୁମାରୀ ଜଣେ ଭାରତୀୟ ଅଭିନେତ୍ରୀ । ସେ ବୈରୀ ପିୟା, ଲୁଟେରୀ ଦୁହ୍ଲନ, ଅନୁଦାମିନିନୀ ଓ ଶଙ୍କର - ଧରୋହର ଅପନୋଁ କି ଭଳି ଧାରାବାହିକରେ ଅଭିନୟ ପାଇଁ ସେ ଜଣାଶୁଣା । ସେ ହିନ୍ଦୀ କଥାଚିତ୍ର ଏକ୍କିସ୍ ତପୋଁ କି ସଲାମୀରେ ମଧ୍ୟ ଅଭିନୟ କରିଛନ୍ତି । ପ୍ରାରମ୍ଭିକ ଜୀବନ ସେ ରାଞ୍ଚିରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ଜଣେ ସରକାରୀ କର୍ମଚାରୀ ଓ ମାଆ ଜଣେ ଗୃହିଣୀ । ସେ ଏସ୍.ଏସ୍. ଦୋରୋନ୍ଦୋ ଗାର୍ଲସ୍ ହାଇସ୍କୁଲରେ ପଢ଼ୁଥିଲେ ଏବଂ ରାଞ୍ଚି ସ୍ଥିତ ସେଣ୍ଟ ଜାଭିଅର୍ କଲେଜରୁ ତାଙ୍କର ସ୍ନାତକ କରିଥିଲେ । ସେ ଜଣେ ଶିଶୁ କଳାକାର ଓ ନର୍ତ୍ତକୀ ଭାବରେ ଦୂରଦର୍ଶନରେ କାମ କରିଥିଲେ । ସେ କଥକ ନୃତ୍ୟରେ ପ୍ରଶିକ୍ଷଣ ନେଇଛନ୍ତି । ଅଭିନୟ ଜୀବନ ସେ ଝାଡ଼ଖଣ୍ଡର ନାଗପୁରୀ ଓ କୋରଠା ଆଲବମ୍‌ରେ କାମ କରିଛନ୍ତି । ସେ ୫୦ରୁ ଅଧିକ ଆଲବମ୍‌ରେ କାମ କରିଛନ୍ତି । ୨୦୦୫ ମସିହାରେ, ସେ ନାଗପୁରୀ କଥାଚିତ୍ର ଅୱାରା ତୋରେ ପ୍ୟାର୍ ମେଁରେ କାମ କରିଥିଲେ । ୨୦୦୯ ମସିହାରେ, ସେ ଭାରତୀୟ ହିନ୍ଦୀ ଦୂରଦର୍ଶନ ଧାରାବାହିକ ଅଗ୍‌ଲେ ଜନମ୍ ମୋହେ ବିଟିୟା ହି କିଜୋରେ କାମ କରିଥିଲେ । ସେ କଲର୍ସ ଟିଭିରେ ପ୍ରସାରିତ ଧାରାବାହିକ ବୈରୀ ପିୟାରେ ଆମୋଲି ଭୂମିକା ଅଭିନୟ କରିଥିଲେ । ଲୁଟେରୀ ଦୁହ୍ଲନ, ଅନୁଦାମିନୀ ଓ ମେରେ ସାଇ - ଶ୍ରଦ୍ଧା ଔର୍ ସବୁରୀ ଆଦି ଧାରାବାହିକରେ ସେ ମୁଖ୍ୟ ଭୂମିକାରେ ଅଭିନୟ କରିଥିଲେ । ସେ ଛୋଟକି ଛଟଙ୍କି ୱେବ୍ ସିରିଜ୍‌ରେ କାମ କରିଛନ୍ତି ।